Jorgos Barcokas - Blic Sport\nUPOZORENJE PRED OKRŠAJ SA CRVENO-BELIMA Barcokas: Zaustaviti Bjelicu i Antića\nJorgos Barcokas, trener košarkaša Himkija, u najavi duela 3. kola Evrolige protiv Crvene zvezde, rekao je da njegova ekipa mora odbrani domaći teren ali i da se spremi mentalno, a ne samo taktički, za utakmicu protiv šampiona Jadrana i Srbije.\nGOTOVO Barcokas na klupi Barselone\nGrčki košarkaški stručnjak Jorgos Barcokas novi je trener Barselone, saopšteno je na sajtu katalonskog kluba.\nŠef stručnog štaba Olimpijakosa Jorgos Barcokas dobitnik je nagrade "Aleksandar Gomeljski", koju Evroliga svake godine dodeljuje najboljem treneru u elitnom košarkaškom takmičenju\nBarcokas: Igrači Olimpijakosa su kao porodica, i zato smo opet šampioni Evrope\nTrener Olimpijakosa Jorgos Barcokas rekao je posle pobede nad Realom od 100:88 u finalnom meču fajnal-fora Evrolige da je njegov tim došao do trijumfa zahvaljujući rasterećenju, pošto je igrao bez pritiska i uloge favorita.\nDudin naslednik stigao u Pirej, Barcokas na klupi Olimpijakosa\nDušan Ivković je odlučio da napusti Olimpijakos nakon osvojene Evrolige i grčkog šampionata, a na njegovo mesto doći će Jorgos Barcokas, sada već bivši trener Panioniosa.\nBarcokas: Volim Partizanov stil igre\nUoči meča sa Partizanom u Top 16 fazi Evrolige trener Marusija Jorgos Barcokas istakao je da je tim koji vodi ima mnogo samopouzdanja nakon što je u svega tri dana savladao grčke gigante, Panatinaikos i Olimpijakos.


SEEbiz.eu / HR / Kuvajćani žele kupiti brodsku Rafineriju\nRafinerija nafte Petar Đokić Zoran Pavlović\nDatum objave: 19.01.2016. - 21:54:30\nBOSANSKI BROD - Kuvajtski šeici uveliko planiraju da od Rusa preuzmu Rafineriju nafte Brod, saznaje ATV iz izvora bliskih diplomatskom predstavništvu Bosne i Hercegovine u Kuvajtu.\n"Narednih dana ćemo imati sastanke sa predstavnicima Optima grupe i cijelog tog naftnog sektora u Republici Srpskoj. Iskoristiću priliku da govorim o ovoj temi i o takvoj jednoj ideji koja se javila iz Kuvajta", rekao je Đokić.\n"Svaki novi investitor kada riješi to pitanje, na koji način će dopremiti sirovu naftu do rafinerije, on će riješiti pitanje i otkloniti najveći problem koji postoji trenutno u radu Rafinerije", smatra Pavlović.\nU "Nestro grupi" kažu da nema govora o promjeni vlasničke strukture.


Najbolji sportisti Beograda pod svodovima Starog dvora - Portal o invalidnosti\nPosted on Dec 23 2019 - 12:36pm by Redakcija\nnajbolji sportisti 2019\nPo tradiciji se tokom ovih pretprazničnih dana podsećamo svega što smo u toku godine učinili, ističući sve što je bilo pozitivno, kao i one najzaslužnije za postignute uspehe, zahvalni svima koji su nam taj period ispunili radošću i ponosom.\nTako će i ove godine, u utorak, 24. decembra, s početkom u 13 sati, u svečanoj sali Skupštine Grada u zdanju Starog dvora, biti proglašeni najbolji sportisti sa invaliditetom Grada Beograda za 2019. godinu. Priznanja će biti uručena najboljoj sportistkinji i najboljem sportisti, najboljem kolektivu i najboljem mladom sportisti, kao i njihovim trenerima.\nImajući u vidu da ostvareni rezultati ne bi mogli biti postignuti bez odgovarajuće podrške, priznanja će ovom prilikom biti uručena i kolektivima i pojedincima koji su dali poseban doprinos na tom planu.\nOrganizator svečanosti je Sportski savez osoba sa invaliditetom Beograda. Očekuje se prisustvo sportista i sportskih radnika, predstavnika sportskih udruženja i klubova, obrazovnih i naučnih ustanova, kao i ustanova dečje, socijalne i zdravstvene zaštite, institucija i organa Grada i Republike, svih onih čija je delatnost utkana u značajne rezultate koji nisu samo sportski, već su odraz brige cele zajednice.


Predavanje za mlade preduzetnike/ice u Deli postoru – Podsticanje zapošljavanja mladih\nPredavanje za mlade preduzetnike/ice u Deli postoru\nU prepunom Deli prostoru za kreativno delovanje u Nišu, 20. novembra 2017. godine je održano predavanje Milana Trbojevića aka Knjiškog moljca. Skoro dva sata svi prisutni su učestvovali u predavanju i postavljali pitanja u vezi sa osnivanjem, registrovanjem i oporezivanjem privrednih subjekata.\nPoseban akcenat u toku predavanja dat je paušalnom vidu oporezivanja, imajući u vidu da je ovaj oblik oporezivanja i registrovanja firmi najinteresantniji ljudima koji se bave biznisom u IT sektoru. Pored odgovora na sva pitanja prisutnih, Milan je izneo i mnoštvo primera i anegdota sa kojima se susretao radeći do sada sa preduzećima iz IT zajednice. Nakon predavanja je porazgovarao sa svima koji su bili zainteresovani za neko dodatno pitanje ili savet.\nDogađaj je otvorio Stevan Živković iz Kancelarije za mlade grada Niša koji je istakao da će Kancelarija za mlade, kao i grad Niš, uvek podržati ovakve inicijative.\n„Jako korisno predavanje, čuo sam dosta informacija koje su me zanimale.“ – kaže Mladen Jovanović, jedan od učesnika predavanja.\nSem toga, dodao je: „Drago mi je da ljudi prepoznaju ovo što radimo i da je svako naredno predavanje sve posećenije, odlična tema, odličan predavač, broj ljudi u publici pokazuje da u Nišu postoji interesovanje za predavanja na temu preduzetništva.”\ngizyep November 24, 2017 March 27, 2018 Uncategorized\n← Odabrani učesnici Programa podrške za preduzeća sa pozitivnim uticajem na mlade\nNovi kurs nemačkog jezika →


Nedeljković: Maturantima nije mesto na ulici, neko ih je podstakao - Infobrif\nNedeljković: Maturantima nije mesto na ulici, neko ih je podstakao\nObjavljeno 20.06.2019. u 08:25\nSRBIJA – Vesna Nedeljković iz Republičke upisne komisije kaže da je najgore upisati decu na osnovu bodova iz škole, jer nisu isti kriterijumi u svim školama. Maturantima koji su protestovali poručuje da im nije mesto na ulici. Neko ih je podstakao da dođu ispred ministarstva i stavio im reči u usta, rekla je Nedeljkovićeva.\nPredsednica Republičke upisne komisije Vesna Nedeljković, iz Ministarstva prosvete, navodi da je istraga o krađi testa iz matematike još u toku i da se očekuje da još informacija izađe na videlo.\nIstragu o štampariji sprovode MUP i BIA, dok ministarstvo dodatno proverava beogradsku školu koju pohađa oko 2.000 đaka.\nNedeljkovićeva objašnjava da se od januara ulazi u procedure u vezi sa završnim ispitom, kada se i proglašava testom visokog rizika. U maju počinju razgovori sa MUP-om, zatim se ide u štampariju, proveravaju mrtvi uglovi, radnici se pretresaju pri izlasku i povratku u prostoriju, pripadnici MUP-a i BIA prisustvuju štampanju.\nIstiče da se postavlja pitanje kako je unet telefon u štampariju, da li je osoba dobro pregledana i kako to niko nije primetio.\n„Imamo ljudski faktor, drznuo se i uradio nešto da bi pomogao svom detetu. Kako možete očekivati da ono neće podeliti sa drugarima? Krađa je krađa. Ugroženo je 70.000 učenika, puta broj roditelja“, rekla je Nedeljkovićeva.\nUvođenje državne mature: Problemi male mature su…\nŠarčević: Osmaci će završni ispit polagati na potpuno…\nŠarčević: Pravimo redizajn male mature, đaci će raditi test…\nCilj testa je bio da se utvrdi koliko ima vukovaca i kakav uspeh oni na prijemnom ispitu postižu.\n„Profesionalnom i ljudskom čašću garantujem da je najgore upisati decu na osnovu bodova iz škole. Nije isti kriterijum u svim školama“, rekla je Nedeljkovićeva i dodala da se uvođenjem novih standarda, evaluacija i internim proverama može ujednačiti kriterijum.\nVeć sledeće godine test bi mogao da se radi elektronski. Tada bi samo nekolicina ljudi imala pristup testu, a polagalo bi se pred kamerama. „Onda ćemo imati test koji je garant da su postignuti rezultati pravi rezultati“, navela je Nedeljkovićeva.\nVesna Nedeljković je maturantima koji su prethodna dva dana protestovali poručila da đacima nije meso na ulici.\n„Brine me što oni mogu da izgovaraju rečenice koje su izgovarali na protestu, što pale slike, jer to je govor mržnje. Treba da se učimo vrednostima, kakva je poruka ako stavite fantomku i palite sliku? Brine me činjenica što to čine deca, a nisu kriva deca, već odrasli. Neko ih je podstakao da dođu ispred ministarstva i stavio im reči u usta. Slušala sam devojčicu koja je govorila, ono nije rečenica koju može dete sa 14 godina da izgovori, to je politički pamflet“, rekla je Nedeljkovićeva.\nUkazala je da su nadležni uspeli da se organizuju i da je za samo jedan dan pomeren datum završetka završnog ispita. Pobedio je sistem, istakla je Nedeljkovićeva.\nBrnabić: Nisam rekla bilo šta što bi moglo da ugrozi odnose sa Rusijom\nPutnici GSP-a u neverici, pitaju se šta ih je snašlo, ovo sigurno nisu očekivali (VIDEO)\nUvođenje državne mature: Problemi male mature su „mala maca“ za veliku\nŠarčević: Osmaci će završni ispit polagati na potpuno drugačiji način\nSuđenje osumnjičenom za krađu testova za malu maturu odloženo, nije dobio optužnicu


Atletsko rekreativni klub “Somaraton” obeležio jubilej - deset godina od osnivanja - TV Sombor\nAtletsko rekreativni klub “Somaraton” je u subotu, 15. februara, obeležio jubilej – deset godina od osnivanja.\nTrkačka sezona u 2019. godini bila je i više nego uspešna za ovaj klub, osvojene su dve seniorske bronzane medalje na državnim prvenstvima i uspešno je organizovano državno prvenstvo u polumaratonu održano u okviru 40. Somborskog polumaratona.\nKao i svake godine na ovaj dan “Somaraton” je svečano dodelio priznanja i plakete najuspešnijim pojedincima. Pomenućemo da je “Nagradu za životno delo” i nemerljiv doprinos razvoju rekreativnog trčanja dobio Arpad Šarkezi.\nNajvažnije priznanje koje dodeljuje klub – “Plaketu za doprinos razvoju rekreativnog trčanja” za 2019. godinu uručena je Dušanki Golubović, gradonačelnici Sombora.\nU obrazloženju prilikom dodele plakete navedeno da je: “Gradonačelnica Sombora, Dušanka Golubović svojim ličnim angažovanjem napravila velik i nemerljiv doprinos razvoju trčanja u našem gradu. Potpuno drugačiji pristup u odnosu na svu dosadašnju praksu i na ustaljene stereotipe koji se vezuju za čelne ljude, gradonačelnica je zamenila za razumevanje i pre svega konkretnu podršku. Bilo da je kao učesnik jedne od trka u našem gradu ili da nastupa kao gradonačelnica Sombora, podrška trkačkoj misiji – razvoju zdravijeg i srećnijeg društva je neupitna“, stoji u obrazloženju.


Heartcount - unapredite atmosferu na poslu kroz evaluaciju sreće zaposlenih - Zrenjaninski IKT klaster\nIT sektor je od nesumnjivo velikog značaja za digitalizaciju poslovnih procesa u firmama kroz povećanje efikasnosti i produktivnosti. Korišćenje digitalnih rešenja pruža pozitivne efekte na kvalitet proizvoda ili usluge i zadovoljstvo korisnika.\nIako vlada opšte mišljenje da digitalna transformacija doprinosi prvenstveno sistematizaciji posla i resterećivanju zaposlenih, postoje alati kojima je moguće pravovremeno identifikovati potencijalne probleme u kolektivu, što ostavlja prostor za preventivno delovanje menadžmenta.\nJedan od takvih alata je aplikacija Heartcount, razvijena od strane kompanije Vega IT.\nVelika flukatucija zaposlenih problem je sa kojim se susreću mnoge kompanije danas. Odlazak zaposlenog, osim toga što predstavlja veliki trošak za kompaniju, utiče na celokupnu organizaciju i ljude. Iz tog razloga, kompanijama je sve važnije da razumeju svoje zaposlene i njihove potrebe – započinju priču o aplikaciji za merenje sreće na poslu u kompaniji Vega IT.\nHeartcount je alat koji pomaže kompanijama da imaju bolji uvid u to kako se njihovi zaposleni osećaju na poslu. Kroz tri kratka pitanja svakog petka, zaposleni imaju priliku da iskažu kako su se osećali na poslu tokom prethodne nedelje. Pravovremeni rezultati koje menadžment kompanije dobije putem Heartcount alata omogućava im da uvide prostor za unapređenje kompanijske kulture, odnosa u kompaniji i celokupne atmosfere na poslu.\nIzuzetno je važno da kompanije osluškuju potrebe svojih zaposlenih i sagledaju izazove sa kojima se oni susreću. Uz pomoć podataka iz Heartcount-a, menadžment kompanije može mnogo brže da reaguje na potencijalne probleme i na taj način pomogne zaposlenima da osećaju bolje na poslu.


UKC Republika Srpska – Podrška predsjednice Republike Srpske Željke Cvijanović zdravstvenom sistemu Srpske\nPodrška predsjednice Republike Srpske Željke Cvijanović zdravstvenom sistemu Srpske\nOtvaranje tehnološki najsavremenije angio sale u regionu u Zavodu za kliničku radiologiju Univerzitetskog kliničkog centra Republike Srpske\nU Zavodu za kliničku radiologiju Univerzitetskog kliničkog centra Republike Srpske puštena je u rad nova, tehnološki najsavremenija angio sala kakva se može naći samo u najmodernijim evropskim i svjetskim centrima i koja predstavlja ogroman iskorak na polju vaskularne interventne radiologije. Puštanju u rad angio sale prisustvovala je predsjednica Republike Srpske Željka Cvijanović koja je na ovaj način još jednom pružila podršku zdravstvenim radnicima koji već više od osam mjeseci neumorno rade i podnose najveći teret u pandemiji novog korona virusa.\nNova angio sala omogućuje vizuelizaciju krvnih sudova u dvije i tri dimenzije, kao i fuziju slika sa CT pregleda što omogućuje interventnim radiolozima da na izuzetno precizan način dijagnostikuju i tretiraju brojne patološke vaskularne procese. Novi uređaj takođe omogućava i funkcionalne analize protoka krvi kroz krvne sudove.\nPo prvi put u Bosni i Hercegovini za preglede krvnih sudova će se koristiti i kontrastni pregledi sa CO2 što je veoma bitno kod pacijenata sa oslabljenom bubrežnom funkcijom, te će po prvi put u regionu angio sala imati integrisan ultrazvučni aparat.\nPuštanjem u rad ove sale će se omogućiti još kvalitetnije izvođenje brojnih vaskularnih interventnih radioloških procedura koje se uveliko rade u našoj ustanovi uz znatno smanjenje doze jonizujućeg zračenja kako za pacijente tako i za medicinsko osoblje. Nova angio sala stvara tehnološke pretpostavke za daljni razvoj interventne radiologije uključujući terapiju intrakranijalnih i aortnih aneurizmi, te terapiju moždanog udara. Posebno je važna kod ishemijskog moždanog udara gdje se koristi tromboektomija koja je najsavremniji vid liječenja gdje se kateterom dolazi do tromba koji se vadi iz krvnih sudova glave.\nInterventna radiologija je ostvarila krupne pomake u Zavodu za kliničku radiologiju u posljednjih nekoliko godina, a Univerzitetski klinički centar Republike Srpske je postao regionalni lider u vaskularnim interventnim procedurama perifernog krvotoka uključujući i plasiranje karotidnih stentova.\nZahvaljujući motivisanom i obučenom kadru, te najsavremenijoj tehnologiji koju posjeduje novi uređaj, Univerzitetski klinički centar Republike Srpske će učvrstiti svoje mjesto lidera u ovoj, sve važnijoj grani medicine.\nŽeljka Cvijanović, predsjednica Republike Srpske, koja je prisustvovala puštanju u rad nove angio sale, rekla je da je otvaranje ovakve najsavremenije sale veliki poduhvat u doba kada je Republika Srpska pritisnuta pandemijom virusa korona. Još jednom je pohvalila doprinos medicinskih radnika u vrijeme pandemije virusa korona koji mjesecima neumorno rade u otežanim uslovima, te pozvala građane da se pridržavaju svih mjera koje su propisane kako bi medicinskim radnicima olakšali njihov posao.\nProf. dr Vlado Đajić, generalni direktor UKC RS, istakao je da je u ovoj ustanovi skoro 600 pacijenata koji su zaraženi virusom korona. Rekao je da skoro 60 pacijenata u našoj ustanovi trenutno na respiratoru, a skoro 200 ljudi zahtijeva kiseoničku podršku, što pokazuje koliko je ovo ogroman posao za medicinske radnike. Dodao je da je nova angio sala dokaz da se pored pandemije virusa korona radi na unaprijeđenju zdravlja stanovništva RS.\nSaša Vujnović, načelnik Zavoda za kliničku radiologiju UKC RS, istakao je da iako je pandemija virusa korona u fokusu, ne smije se zaboraviti da 48 odsto ljudi koji umiru u Republici Srpskoj su pacijenti koji pate od kardiovaskularnih oboljenja.


Grčka otvora turističku sezonu u subotu, a sutra bi definitivno trebalo da bude poznato pod kojim pravilima će turisti moći da uđu u ovu zemlju.\nPrema najavama, grčku granicu će moći da prođu svi turisti koji imaju potvrdu o vakcinaciji ili negativan PCR test ne stariji od 72 sata. Međutim, kako pišu grčki mediji, takva pravila će verovatno važiti i za prelazak iz kontinentalnog dela Grčke na grčka ostrva odnosno za vožnju trajektom.\nKako pišu grčki mediji, za trajekte i avione će se verovatno raditi self test, ali pritom ne spominju da li će to pravilo važiti samo za grčke ili i strane turiste.\nInače, u grčkim medijima se, između ostalog, najavljuje da će kapacitet trajekta i aviona biti smanjen na 50 odsto, da će biti obavezno držanje fizičke distance, merenje temperature, nošenje maske, popunjavanje formulara o zdravstvenom stanju i rizičnim kontaktima 14 dana pre putovanja i ostavljanje kontakta.\nČetvrtak dan D\nSve bi trebalo da bude poznato u četvrtak pošto je grčki ministar turizma Haris Teoharis najavio da će upravog tog dana obelodaniti sve informacije i pravila u vezi sa turizmom u ovoj zemlji. Tada bi trebalo da bude poznato i da li će Grčka dodatno relaksirati protivepidemijske mere i ukinuti zabranu kretanja između regija.\nNajava grčkih medija da će za odlazak na grčka ostrva važiti ista pravila kao za ulazak u zemlju izazvalo je veliku zabunu i paniku među srpskim turistima koji se nisu vakcinisali, a planiraju odmor u Grčkoj i izlet na neko od ostrva.\n-Šta znači to da je obavezan PCR test za trajekt, ne stariji od 72 sata? Da li to znači da ću ja ako sam smešten, recimo, u Paraliji morati ponovo da radim PCR test ako hoću da napravim izlet na Tasos? Pošto će mi u međuvremenu isteći validnost PCR test sa kojim sam ušao u Grčku jer će proći 72 sata, a nisam vakcinisan – zapitao se jedan srpski turista.\nIpak, u komentarima u grčkim medijima moglo se pročitati kako se pravila ulaska na trajekt 99 odsto odnose na domaće turiste odnosno Grke.\nLainović: Na trajektu za Krf niko nije ništa tražio\nPotpresednik Nacionalne asocijacije turističkih organizacija “YUTA” Milan Lainović ističe za “Blic” da će se srpskim turistima najverovatnije tražiti potvrda o vakcinaciji ili negativan PCR test ne stariji od 72 sata samo na ulazu u Grčku.\n-Mi smo već imali ljude koji su prethodnih dana išli na Krf i niko im na trajektu nije tražio ni potvrdu o vakcinaciji ni negativan PCR test. Kada uđete u Grčku sa tom potvrdom odnosno testom to bi trebalo da znači da možete svuda po Grčkoj da se krećete. Mislim da se to što su pisali grčki mediji odnosi samo na grčke turiste ili se jednostavno radi o dezinformaciji – naglašava Lainović.


RTCG - Radio Televizija Crne Gore - Nacionalni javni servis :: Politika :: Jasno postavljeni prioriteti olakšavaju put ka EU\nĐUKANOVIĆ I GAŠPARIKOVA 24. 05. 2019. 19:00 >> 19:25 0\nĐUKANOVIĆ I GAŠPARIKOVA\nJasno postavljeni nacionalni prioriteti i posvećenost Crne Gore olakšavaju put države ka Evropskoj uniji, ocijenila je stalna predstavnica UNDP-a Daniela Gašparikova u razgovoru sa predsjednikom Crne Gore Milom Đukanovićem.\nGašparikova je kazala da je zadovoljna nivoom saradnje sa Crnom Gorom, navodeći da kao ključne oblasti saradnje u narednom periodu vidi digitalizaciju, izgradnju infrastrukture za tu oblast i elektronsko upravljanje.\n„Jasno postavljeni nacionalni prioriteti i posvećenost Crne Gore olakšavaju put ka EU. Potvrda te posvećenosti je činjenica da je Crna Gora jedna od prvih država u svijetu koja je ciljeve održivog razvoja prevela u svoju Strategiju održivog razvoja“, rekla je ona.\nPrema riječima Gašparikove, korišćenje informacionih tehnologija pomoći će smanjenju jaza između potrebe za jačanjem kapaciteta i racionalizacije i neophodnosti da se odgovori na izazove i zadatke pred kojim se zemlja u pregovaračkom procesu nalazi.\n“To će omogućiti da na kraju tog puta Crna Gora postane konkurentna čak i u odnosu na pojedine članice EU”, kazala je ona.\nĐukanović je naveo da je zadovoljan imenovanjem Gašparikove na mjesto stalne predstavnice UNDP u Crnoj Gori i poželio joj uspjeh u daljem radu, uz uvjerenje da će iskustvo stečeno dugogodišnjim angažmanom u okviru UNDP doprinijeti snažnijem pozicioniranju te Kancelarije i ostvarivanju zajednički definisanih ciljeva.\nOn je zahvalio na snažnoj podršci koju UNDP pruža na nacionalnom nivou i naveo da je zadovoljan intenzitetom i dinamikom zajedničkih aktivnosti i programa koji u potpunosti prate razvojne potrebe Crne Gore u kontekstu EU integracija i ispunjavanja Strategije održivog razvoja.\nPredsjednik je zahvalio UNDP-u za dvodecenijsku podršku Crnoj Gori.\n"Koja je u tom periodu od najmanje razvijene republike bivše Jugoslavije, postala nezavisna država, članica NATO, lider u evropskim integracijama i najdinamičnija ekonomija Zapadnog Balkana", naveo je Đukanović.\nPrema njegovim riječima, saradnja sa UNDP-om dobila je novi kvalitet kroz oblast održivog razvoja, koja je postala i filozofija razvoja Crne Gore.\n”Nastavak saradnje i podršku za jačanje kapaciteta od strane UNDP-ja vidimo kao realnu šansu za sebe, i možete računati na našu apsolutnu posvećenost tom odnosu”, kazao je Đukanović.\nOn je istakao da Crna Gora podržava reformske procese koji će dovesti do još efikasnijih i snažnijih Ujedinjenih nacija (UN).\n"Takođe i repozicioniranju razvojnog sistema UN i razdvajanje dvije pozicije (rezidentne koordinatorke UN i stalne predstavnice UNDP) što će doprinijeti efikasnijem djelovanju te organizacije u pružanju podrške zemlji na planu ostvarivanja ključnih nacionalnih prioriteta", zaključio je Đukanović.\nMilo Đukanović UNDP


NIS dobio prestižno priznanje Ist kapitala za izvanredne rezultate u poslovanju | NIS\nNIS > Presscentar > Vesti > NIS dobio prestižno priznanje Ist kapitala za izvanredne rezultate u poslovanju\nNIS dobio prestižno priznanje Ist kapitala za izvanredne rezultate u poslovanju\nNIS je dobitnik prestižne nagrade Ist kapital u kategoriji „Otkriće godine“. NIS je prva energetska kompanija na Balkanu i prva srpska kompanija koja je primila ovo prestižno priznanje, koje je sinoć bilo uručeno na svečanoj ceremoniji u Stokholmu.\nU obrazloženju nagrade koju dodeljuje švedska kompanija Ist kapital, specijalizovana za ulaganja na tržištima u razvoju, se navodi da je NIS, jedna od najvećih vertikalno integrisanih kompanija u Jugoistočnoj Evropi, prošla kroz ogromnu transformaciju od prodaje 2008.\n„Modernizacija, uvođenje novih tehnologija i unapređenje poslovnih procesa su NIS, iz preduzeća koje je pravilo gubitke, doveli do visoko profitabilne kompanije sa profitom od 500 miliona dolara u 2012. U isto vreme, NIS je napravio ogroman napredak u korporativnom upravljanju. Sa svojim transparentnom komunikacijom prema manjinskim akcionarima, uvodeći jasnu dividendu politiku, NIS je uspostavio nove standarde korporativnog upravljanja među kompanijama u Srbiji“, navodi se u obrazloženju nagrade koja se dodeljuje za izuzetne rezultate u oblasti prodaje, tržišnog učešća i rasta profita.\nOvo je deseta godina otkako je Ist kapital ustanovio nagrade za izvanredne rezultate koje postižu kompanije u njihovom investicionom portfoliju. Ist kapital je osnovan 1997, sedište kompanije je u Stokholmu, upravlja sa 3,6 milijardi evra sredstava, ima kancelarije u Hong Kongu, Kijevu, Luksemburgu, Moskvi, Oslu, Parizu i Talinu. Svoju investicionu strategiju Ist kapital bazira na poznavanju tržišta , analizi poslovanja i čestim posetama investicionih timova kompanijama u čije akcije ulaže sredstva. Ist kapital je sa 0,24 odsto učešća u kapitalu drugi po veličini mali akcionar NIS-a.\n„Velika je čast i zadovoljstvo primiti nagradu na koju smo ponosni iz barem dva razloga. Prvo, jer je ovo priznanje da smo na pravom putu i da su investicije u razvoj i inovacije od dve milijarde evra u poslednje četiri godine dovele do pravih rezultata. Drugo, nagradu nam dodeljuje akcionar koji nas poznaje bolje od ostalih i koji pažljivo motri na naše poslovne poteze. Mogu da vam obećam da ćemo nastaviti da poslujemo transparentno, da unapređujemo našu efikasnost i da ulažemo u rast i razvoj 1,5 milijardi evra u ovoj i u naredne dve godine“, rekao je Kiril Kravčenko, generalni direktor NIS-a.\nDobitnici Ist kapital priznanja ove godine su i Ksel, najveći mobilni operater u Kazahstanu, M.video, najveći ruski maloprodavac električne opreme i Jandeks, najveći internet pretraživač u Rusiji. U prethodnih deset godina, među dobitnicima priznanja su bili i najveća ruska banka Sberbanka, poznata turska avio kompanoja Turkiš erlajns, jedna od najvećih bankarskih grupacija ubregionu Rajfajzen internešenal, kao i poznata regionalna kompanoja Atlantik grupa.


Otvorena futuristička železnička stanica u Italiji - Projekat Zahe Hadid - Novosti - Turistički svet\nOtvorena futuristička železnička stanica u Italiji - Projekat Zahe Hadid\nZavršen je i pušten u rad prvi deo nove železničke stanice za brze vozove u blizini Napulja. Projekat je delo Zahe Hadid, i deo je šireg plana za poboljšanje putne povezanosti u celoj južnoj Italiji. Železnička stanica „Napoli Afragola“ ima zanimljiv dizajn i uključuje održivu tehnologiju.\nInicijalno predložena još 2003. godine, železničku stanicu „Napoli Afragola“ je nedavno otvorio italijanski premijer Paolo Đentiloni i puštena je u upotrebu 11. juna. Trenutno opslužuje 18 vozova velike brzine i do 10.000 putnika dnevno. Međutim, kada sve bude bilo kompletirano, planira se da će to povećati promet i da će opsluživati 28 vozova, a procenjuje se i 32.700 putnika svakog dana.


Kašćelan i ostali će se braniti sa slobode | PCNEN\nObjavljeno: 23.04.2021, 15:12h\nVođa “kavačkog klana“Kašćelan pušten je da se brane sa slobode.\nViši sud u Podgorici je danas odbio predlog Specijalnog državnog tužilaštva (SDT) da se Slobodanu Kašćelanu i drugim uhapšenim članovima tzv. “kavačkog klana” odredi pritvor zbog sumnje da su dio kriminalne organizacije koja je počinila ubistvo i ubistvo u pokušaju.\nPolicija je ranije podnijela krivičnu prijavu protiv 14 osoba za stvaranje kriminalne organizacije, ubistvo i pokušaj ubistva. Riječ je o pripadnicima grupe koji se u javnosti označavaju kao „kavački“ kriminalni klan.\nSlobodanu Kašćelanu, koji slovi za navodnog vođu kavačkog klana, i još tri osobe je 21. aprila određen pritvor od 72 sata nakon saslušanja u Specijalnom tužilaštvu.\nZa ostalim članovima kriminalne grupe je raspisana potjernica.


Podsetimo, on je trenutno u centru pažnje medija zbog razvoda od 24 godine mlađe pevačice Dajane Jakšić, sa kojom ima sina.\nNakon brojnih spekulacija o bračnoj krizi, Dajana je nedavno promenila prezime na Instagramu u devojačko Paunović, a potom su zajedno izdali zajedničko saopštenje u kojem su objasnili šta je dovelo do razvoda.\nŽika i Dajana Jakšić\nIako prolazi kroz težak životni period, Žika nije otkazao poslovne obaveze u emisiji Nikad nije kasno. Naime, on je 6. februara proslavio rođendan, a na snimanju emisije kolege su ga rasplakale priredivši mu iznenađenje. Ovo je prvi rođendan posle sedam godina braka koji Žika provodi bez Dajane.


Webpublicapress.com: BAN KI-MOON IGNORIRA DODIKOVO PISMO\nNaime, svi su izgledi da će i ovo pismo iz Banja Luke, kao i u prethodnih nekoliko slučajave, kada su vlasti iz RS-a pokušale da zaobidju regularne diplomatske kanale i diplomatsku poštu šalju preko Sarajeva - a ne direktno iz Banja Luke biti zapravo tretirano "kao da ga nema".\n"Nismo dobili nikakvo pismo da ja znam", rekao je za naše novine i glasnogovornik generalnog sekretara UN-a Farhan Haq, navodeći da je uobičajeno da državna diplomatska pošta stiže iz ministarstava vanjskih poslova zemalja članica UN-a, preko njihovih misija u New Yorku.\nAvaz saznaje da Misija BiH u New Yorku, njiti njen šef, ambasador Ivan Barbalić uopće nemaju uvida u Dodikovo pismo, ali da su se o njemu raspitivali kod ostalih nekoliko zemalja - stalnih članica Vijeća sigurnosti, uključujući i Njemačku, ali da kopiju nisu dobili od nikoga. Pored Francuske kopiju Dodikovog pisma posjeduje i Misija Ruske Federacije u UN-u. Ipak, po dobro etabliranim diplomatskim pravilima -- to pismo "nije stiglo" u UN sve dodle dok ne prodje zvanični kanal, dok ga znači ne "parafira" ambasador Barbalić, i takodjer posebnim dopisom ne zatraži njegovu distribuciju kod ostalih 14 zemalja članica Vijeća sigurnosti.\nDodikovo pismo, koje je zbog nepoštivanja UN-ovog protokola, očito namjenjeno za domaću političku upotrebu, do odredjenih diplomatskih adresa na East Riveru ipak je stiglo putem jednog visko rangiranog bh.diplomate koji direktno komunicira sa radmanovićevim kabinetom, kaže za naše novine, jedan drugi dobro diplomata u UN-u.\nStephane Crouzat, direktor komunikacija francuskog predsjednika Vijeća sigurnosti za maj, koji je Avazu potvrdio prijem pisma, ali iz gore pomenutih razloga odbio ponuditi bilo koje druge detalje, koji su zapravo jasni svima -- upravo tako i tretira Dodikovo pismo, kao dokument na osnovu kojeg se neće voditi nikakva diskusija o situaciji u BiH, kada Visoki predstavnik Inzko u ponedjeljak, u Vijeću sigurnosti pdnese svoj redovni izvještaj o situaciji u zemlji.\nOKVIR: JEREMIĆ ŽELI VIDJETI BARBALIĆA\nIz dobro obavještenih diplomatskih izvora u New Yorku, Avaz saznaje, da je ministar vanjskih poslova Srbije Vuk Jeremić, koji početkom naredne sedmice dolazi u UN radi prisustva sjednici Vijeća sigurnosti posvećene Kosovu, zatražio sastanak ili radni ručak sa bh.ambasadorom u UN-u Ivanom Barbalićem. Još nema potvrde da će se ovaj sastanak i dogoditi, jer Barbalić čeka odgovor iz Sarajeva. Ovo je prvi zahtjev jednog šefa diplomatije da se u odvojenoj posjeti sastane sa šefom Misije BiH u New Yorku. Barbalić će u ponedjeljak imati zajednički ručak sa Visokim predstavnikom Inzkom.


Upisano: Ned Dec 11, 2011 9:34 pm\nSada cu i ja, za pocetak, da uclanim neke drugare na FNM da me u svemu podrzavaju...\nUpisano: Pon Dec 12, 2011 1:41 pm\nMozete li nam nesto vise reci o toj kupovini.\nMoja kristalna kugla kaze da ces odgovor dobiti, za nekih nedelju dana, od novog clana Gojko007...\nMada, malo mi je kugla na tom mestu napukla kada mi je jednom prilikom pala sa stola, mozda ipak bude samo pohvalio kupovinu tim putem, kao prethodnici...\nUpisano: Ned Jan 08, 2012 9:53 am\nMeni su se svidele ove lancane reklame, pogotovo sto ih ima na milion srpskih i hrvatskih foruma i blogova... i to uglavnom po komentarima koje su ostavljali clanovi ciji je maksimalan broj poruka nakon registracije - 1, 2 ili 3.\nTekst u komentarima je mahom isti i sve deluje prilicno neuverljivo.\nMozete li nam nesto vise reci o toj kupovini. Koliko su jeftiniji od konkurencije, kakve su tacno cene i slicno. Na osnovu napisanog moze se zakljuciti da ste ga koristili pa nije lose da podelite iskustvo sa drugima.\nTo o cemu mislim da pricate naziva se groupon, nastao Cikagu, prosle godine, ideja je da firme placaju za reklamu neki sajt, blog, forum svejedno i uz obavezu da neki proizvod/uslugu daju ispod cene, caka je u tome da se za taj proizvod/uslugu zainteresuje odredjena grupa ljudi, znaci recimo 5 ljudi, kada se 5 ljudi prijavi, dobijaju grupone koje stampaju, sa njima odlaze u prodavnicu i dobijaju proizvod po snizenoj ceni sa reklame. Jos jedna fora je sto to uglavnom ne radi kako je zamisljeno, pa se ljudi navlace za stvari koje su i skuplje nego kod drugih prodavaca kupljene onako klasicno... Reklama je cudo.


Antivakseri u akciji, država uzvraća: Sloboda govora ili opasno ugrožavanje zdravlja nacije - 02.04.2021, Sputnik Srbija\nSrpskom društvu potreban je napor da se više poveruje znanju, a ne teorijama zavere. Represivne mere, kao što je hapšenje lidera antivakserskog pokreta teško da... 02.04.2021, Sputnik Srbija\n20:20 02.04.2021 (Osveženo: 12:49 21.09.2021)\nNajbolju definiciju ljudskih prava, prema mišljenju advokata Tome File dao je francuski filozof Volter: prava jednog čoveka završavaju se sa vrhom njegovog nosa. Odatle počinju prava drugih ljudi.\n„Ne možeš da ubeđuješ ljude, da govoriš tako da škodiš zdravlju ostalih“, naglašava Fila.\nDržava protiv antivaksera\nPitanje do koje granice se može ići kada se kritikuju vakcine protiv koronavirusa i kampanja imunizacije nameće se, kaže naš sagovornik, ne samo u Srbiji, već i u čitavoj Evropi i svetu.\n„Ceo svet se suočava sa tim problemom. Recimo, u Francuskoj pripremaju zakon po kome bi mogao da bude uhapšen svako ko suprotno govori od zvaničnog. Znači da ljudska prava nisu baš tako apsolutna kako se laički smatra“, naglašava naš sagovornik.\nNa primeru vakcine kompanije Astra Zeneka, o kojoj su kružile glasine da izaziva sterilitet, Fila objašnjava prirodu stvari: bez obzira na hiljade demantija, predrasuda o ovoj vakcini ostala je upisana u svesti ljudi. Ako širite takve glasine, utičete na zdravlje građana i tu počinje krivično delo, kategoričan je on.\n„Nisam, naravno, za hapšenja, ali sam za finansijsko kažnjavanje“, kaže Fila.\nU našoj zemlji, polemike oko toga treba li se vakcinisati ili ne, da li su vakcine štetne po zdravlje ili ne, uglavnom su se vodile na društvenim mrežama do trenutka kada su kulminirale tokom nekoliko poslednjih nedelja. Tada su održani antivakserski protesti u Beogradu, gde smo mogli da čujemo sijaset teorija zavere o zaprašivanju stanovništva, „zracima smrti“ i slično, a sve se završilo „kovid kolom“ oko spomenika Stefanu Nemanji na Savskom trgu.\nNekoliko dana kasnije, još jedno „kovid kolo“ odigrano je u jednom beogradskom podzemnom prolazu, a radio voditelj Darko Mitrović dao je otkaz medijskoj kući za koju je radio zbog neslaganja oko pitanja vakcinacije. Sve je, na kraju, kulminiralo u četvrtak 2. aprila, kada je liderka antivakserskog pokreta Jovana Stojković, sa još nekoliko svojih saradnika privedena u policiju pod optužbom za izazivanje panike i nereda širenjem lažnih vesti. Zaključak predsednice srpske vlade Ane Brnabić je da je pitanje imunizacije stanovništva pitanje nacionalne bezbednosti zemlje.\nRepresija nije rešenje, ali nisu ni teorije zavere\nNi kulturolog Ratko Božović nije, kako kaže, za represiju, privođenja i zatvaranja, ali nije ni za stvaranje konfuzije u društvu. Umesto verovanja, društvom bi trebalo da vlada znanje.\n„Mislim da nije dobro bušiti balon dobrog usmerenja u lečenju naroda i spasavanju opšte zdravstvene situacije nekakvim destrukcijama, opstrukcijama ili kolebanjima. Inače će neupućeni ljudi postajati još više ljudi koji ne veruju“, smatra on.\nSrpskom društvu je, prema Božovićevom mišljenju, potreban još veći napor da se poveruje znanju i kompetencijama, a ne teorijama zavere, koje samo opterećuju zdrave odnose u društvu.\n„Ne volim kada se razlike u mišljenjima kažnjavaju represijom, ali dobro je da dominira linija koja pripada modernim vremenima, znanju i nauci, a ne strahovima i disfunkcijama. Bilo bi funkcionalno da poverujemo da je spas svih nas pojedinačno i društva kao celine u vakcinisanju“, zaključuje Božović.\nSa jedne strane, informaciono-komunikaciona revolucija doprinela je demokratizaciji prava na slobodno izražavanje mišljenja, a s druge strane, ova revolucija otvorila je vrata masovnoj proizvodnji dezinformacija, lažnih vesti i namernim manipulacijama, objašnjava stručnjak za medije Maja Vukadinović.\nZa godinu dana trajanja pandemije kovida, pojavile su se brojne nejasnoće, zvanične i nezvanične kontradiktorne informacije, koje su širene po društvenim mrežama, čiji je uticaj izuzetno porastao. Zbog toga, prema njenom mišljenju, države ne bi trebalo da koriste represiju protiv antivaksera, već da zakonski urede oglašavanje na društvenim mrežama.\nAkcija protiv antivaksera: Privedeno petoro, među njima i dr Jovana Stojković\nPrivedena sestra košarkašice Dabović, delila sadržaj protiv vakcinacije


RTS :: Neverovatan „plutajući“ Luvr u Abu Dabiju\nStil Neverovatan „plutajući“ Luvr u Abu Dabiju\nNeverovatan „plutajući“ Luvr u Abu Dabiju\nponedeljak, 16. okt 2017, 10:02 -> 15:26\nPosle decenije izgradnje, više od milijarde evra uloženih u projekat i dugotrajnog odabira eksponata „Luvr“ u Abu Dabiju gotovo je spreman za otvaranje. Muzej će od novembra posetioce oduševljavati postavkama, ali i izgledom!\nIspostava „Luvra“ u Abu Dabiju zvanično će biti otvorena u novembru, gotovo 11 godina nakon što su Francuska i Ujedinjeni Arapski Emirati potpisali dokument o izgradnji.\nKako navodi emiratski list Nešenel (The National), muzej u prestonici UAE imaće 700 eksponata uglavnom pozajmljenih od „Luvra“ u Parizu i drugih francuskih muzeja.\nAbu Dabi je Francuskoj isplatio 525 miliona dolara (445,2 miliona evra) na ime prava korišćenja naziva „Luvr“, a dodatnih 750 miliona dolara (636 miliona evra) otišlo je na angažovanje francuskih stručnjaka i menadžera zadušenih za umetnička dela. Reč je o prvoj ispostavi „Luvra“ van teritorije Francuske.\nPoput sestrinskih muzeja, zdanje „Luvra“ u Abu Dabiju je umetničko delo. Smešteno je na ostrvu Sadijat i deluje kao da pluta u Persijskom zalivu.\nOtvaranje muzeja odloženo je zbog ekonomskih trzavica u UAE izazvanih padom cene nafte, ali i kritikama zbog angažovanja radnika koji su bili malo plaćeni, navodi AP.\nGrađevinu krasi 180 metara visoka kupola koja se satoji od 8.000 metalnih delova. Dizajnirao je francuski arhitekta Žan Nuvel koji je istakao da je kupola glavni simbol arapske arhitekture.\nPraznine u kupoli omogućavaju da svetlost ulazi tokom celog dana, a budući da posetilac ima utisak da je okupan sunčevim zracima efekat je nazvan Kiša svetlosti.\n(utorak, 17. okt 2017, 11:56)\nПокојни деда, [neregistrovani]\n(utorak, 17. okt 2017, 11:32)\n(utorak, 17. okt 2017, 06:27)\n(utorak, 17. okt 2017, 06:25)\n(ponedeljak, 16. okt 2017, 21:20)\n(ponedeljak, 16. okt 2017, 21:12)\n(ponedeljak, 16. okt 2017, 21:10)\n(ponedeljak, 16. okt 2017, 13:57)\nznam 100% [neregistrovani]\n(ponedeljak, 16. okt 2017, 13:20)\n(ponedeljak, 16. okt 2017, 12:39)


ХЕТ-ови партијски излети - Небојша Вукановић инфо – Требиње\nHET-ovi partijski izleti\nCijeli javni sektor, a posebno elektro-energetska preduzeća, već godinama su pretvoreni u prćiju vladajućih stranaka. Partije i njeni kadrovici se iživljavaju i sistemski razaraju državu, namještenim tenderima izvlače ogroman novac iz javnog sektora, preopterećuju ga partijskim aktivistima i nezakonito koriste javne resurse za neosnovano bogaćenje, lične i partijske potrebe.\nPrimjera je bezbroj, ponavljaju se svaki dan, a zloupotrebe postaju sve drskije i očiglednije kako bi beskrupulozne krađe postale normalna i prihvatljiva pojava. Jedan u nizu primjera je i izlet do Mostara i doline Neretve, koji je za svoje istaknute aktiviste organizovao Opštinski odbor SNSD-a Berkovići.\nSNSD-ovci su na izlet pošli „hetovim“ autobusom, a HET je i snosio sve troškove putovanja. Ilija i Luka su do tančina usavršili metode zloupotreba elektro-energetskom sektora, kupovine glasova i osvajanja mandata narodnim parama, a HET i Elektroprivreda RS su pretvorili u svoj bankomat iz kojih izvlače onoliko novaca koliko im je potrebno.\nOd nasipanja i asfaltiranja puteva, bušenja rupa za vodu i kanalizaciju do podjele građevinskih paketa i primitivne kupovine glasove, širok je dijapazon metoda koje su bratski razradili i usavršili šura i zet.\nCijenu njihovih mandata uvijek plate građani, kroz poskupljenje cijena struje, smanjenja plata radnicima i uvođenje raznih taksi i nameta. O posledicama podređivanja kolektivnih interesa društva ličnim interesima neodgovornih i nezasitih pojedinaca, govori i poražavajuća činjenica da je HET prošlu godinu završio sa gubitkom od čak 24,3 miliona maraka. Neki su nažalost spremni uništiti javno dobro i državu, ostaviti bez posla i hljeba stotine porodica kako bi sebi obezbjedili još neku funkciju i opstanak na vlasti.\nProblem je što većina građananažalost još uvijek nema svijest o razmjerama propasti i posledicama pogubne politike, pa često za mali interes i obećanje pristaju da budu dio nakaradnog sistema koji nas vodi u provaliju i nestanak.\nTragične sudbine i dobri ljudi\nKako do pomirenja, zaokreta i normalnog života\nO strancima, pomirenju i odnosima u regionu u emisiji...\nPogledajte Scile i Haribde na putu Foča –...\nFratar sa velikim U ili fra Sotona naših dana\nZa one koji nisu gledali – Dara iz Jasenovca\nAnaliza i poslednje upozorenje opoziciji\nSuper-baka Darinka – kako doživjeti stotu


Nemačka odbacila kao neumesne kritike Ivanova na račun ambasadorke u Skoplju\nBeta 18. maja 2017. 13:15\nMinistarstvo spoljnih poslova Nemačke odbacilo je danas kao neumesne kritike predsednika Makedonije Djordja Ivanova na račun nemačke ambasadorke u Skoplju Kristine Althauzer.\nMakedonski predsednik je sinoć optužio ambasadorku Nemačke da je širila lažne vesti o Makedoniji i da je nivo ambasade koju vodi uvreda za njegovu zemlju.\nNamačko ministarstvo spoljnih poslova je, kako prenosi Dojče vele, Ivanovu poručilo da su „optužbe protiv nemačkih i diplomata drugih prijateljskih država neumesne“.\nAmbasadorka Nemačke u Makedoniji Kristin Althauzer izjavila je danas pre podne da je njen rad u Berlinu visoko cenjen i da ima profesionalne odnose sa makedonskim predsednikom i drugim političarima.\n„Lično imam odlične profesionalne odnose sa predsednikom, kao i sa drugim političarima u ovoj zemlji. Moj rad je u Berlinu visoko cenjen od Ministarstva spoljnih poslova i kancelara i u stalnom sam kontaktu sa vlastima u Berlinu“, rekla je Althauzer.\nAlthauzer nije želela dataljnije da komentariše optužbe Ivanova, već je odgovorila izrekom: „Što više neprijatelja, to veća čast za mene“.\nPredsednik Makedonije Djordje Ivanov sinoć je optužio ambasadorku Nemačke u Skoplju da je širila lažne vesti i da je nivo ambasade Nemačke „uvreda za zemlju“.\nTo je bio odgovor Ivanova na saopštenje nemačke ambasade koja je pozdravila njegovu odluku da dodeli mandat za formiranje vlade lideru SDSM i parlamentarne većine Zoranu Zaevu, ističući da je to trebalo odavno da se desi.\n„Treba da nas zabrine kvalitet dela diplomata u Makedoniji. Ambasadorka Nemačke služila se lažnim informacijama pa je i Angela Merkel prošle godine na konferenciji o izbeglicama morala da mi se izvinjava za netačne informacije koje je dobila od njihove ambasade“, rekao je Ivanov.\nUST: Kažite javno ko vrši politički uticaj na pravosuđe\nPalmer: Podržavamo tranziciju KBS u kosovsku vojsku\nČetvrta industrijska revolucija je stvarna i utiče na sve


„Može da mrzi i vređa, ali ne može da zabrani Srbima“: Vulinov odgovor Komšiću\nVulin je istakao da je „Mirjana Marković sanjala opstanak Jugoslavije, što je bio san i njegove mladosti - koji se neće ostvariti“.„Velika Jugoslavija je razbijena i narodi koji su u nju uneli samo strah da će biti kažnjeni za zločine nad Srbima u dva svetska rata, iz Jugoslavije su izašli, po prvi put u istoriji, sa državama koje su tokom devedesetih uglavnom etnički očistili od Srba“, navodi ministar policije.Vulin kaže da otuda potiče bes kada Srbi glasno i jasno traže da se kaže šta je njihovo.„Razumem i zašto se Željko Komšić toliko ljuti kada ja izgovorim „Srpski svet“. Ja u svakom srpskom selu mogu da proslavim slavu i podelim hleb, a Komšić, predstavnik Hrvata izabran od Bošnjaka i nepriznat od Hrvata u BiH i u Hrvatskoj, ne može da dođe ni u jednu hrvatsku opštinu u BiH, njegovi sunarodnici su ga proglasili nepoželjnim“, ističe Vulin i dodaje:Željko Komšić, koji od danas privremeno predsedava Predsedništvom BiH, izjavio je danas da se „nikada neće ostvariti snovi“ Mire Marković, koju je nazvao „kafe kuvaricom“.Upitan da reaguje na izjavu srpskog ministra policije Aleksandra Vulina, da je zadatak ove generacije političara stvaranje srpskog sveta, iz njegovog kabineta su odgovorili da tu „nema šta da se komentariše”, objavili su mediji u BiH, prenosi Tanjug.Inače, Komšić je hrvatski član Predsedništva BiH, izabran glasovima Bošnjaka, pa ga deo Hrvata u BiH zvanični Zagreb ne priznaju.On je ranije najavio da će se ponovo kandidovati za člana Predsedništva BiH i pozvao Hrvatsku da ga više ne bojkotuje.\npolitika, aleksandar vulin, srbija, željko komšić, bosna i hercegovina (bih)\n16:36 20.07.2021 (Osveženo: 10:47 24.08.2021)\nMinistar unutrašnjih poslova Aleksandar Vulin odgovorio je danas Željku Komšiću na njegovu konstataciju da „nikada neće biti ostvareni snovi kafe kuvarice Mire Marković“\nVulin je istakao da je „Mirjana Marković sanjala opstanak Jugoslavije, što je bio san i njegove mladosti - koji se neće ostvariti“.\n„Velika Jugoslavija je razbijena i narodi koji su u nju uneli samo strah da će biti kažnjeni za zločine nad Srbima u dva svetska rata, iz Jugoslavije su izašli, po prvi put u istoriji, sa državama koje su tokom devedesetih uglavnom etnički očistili od Srba“, navodi ministar policije.\n„Razumem i zašto se Željko Komšić toliko ljuti kada ja izgovorim „Srpski svet“. Ja u svakom srpskom selu mogu da proslavim slavu i podelim hleb, a Komšić, predstavnik Hrvata izabran od Bošnjaka i nepriznat od Hrvata u BiH i u Hrvatskoj, ne može da dođe ni u jednu hrvatsku opštinu u BiH, njegovi sunarodnici su ga proglasili nepoželjnim“, ističe Vulin i dodaje:\n„Komšić može da mrzi i vređa, ali ne može da objasni zašto bi tzv. Kosovo moglo da bude država, a Republika Srpska ne može, a posebno ne može da brani Srbima da žele da zajedno traju“, izjavio je ministar unutrašnjih poslova Aleksandar Vulin, prenose Novosti.\nŽeljko Komšić, koji od danas privremeno predsedava Predsedništvom BiH, izjavio je danas da se „nikada neće ostvariti snovi“ Mire Marković, koju je nazvao „kafe kuvaricom“.\nUpitan da reaguje na izjavu srpskog ministra policije Aleksandra Vulina, da je zadatak ove generacije političara stvaranje srpskog sveta, iz njegovog kabineta su odgovorili da tu „nema šta da se komentariše”, objavili su mediji u BiH, prenosi Tanjug.\nInače, Komšić je hrvatski član Predsedništva BiH, izabran glasovima Bošnjaka, pa ga deo Hrvata u BiH zvanični Zagreb ne priznaju.\nOn je ranije najavio da će se ponovo kandidovati za člana Predsedništva BiH i pozvao Hrvatsku da ga više ne bojkotuje.\n„Odmah osudite Izetbegovića“: Vulinov odgovor bosanskoj ministarki\n19 Jul 2021, 15:16


POKRENUTO ZAKLJUČIVANJE KOLEKTIVNOG UGOVORA ZA RADNIKE U OBLASTI ZDRAVSTVA U KS | Hayat.ba\nMinistar zdravstva Kantona Sarajevo Haris Vranić i predstavnici Sindikata radnika u zdravstvu KS, koje je predvodio predsjednik dr. Edo Selimić, dogovorili su danas formiranje tima za pregovore o zaključivanju Kolektivnog ugovora o pravima i obavezama poslodavaca i radnika u oblasti zdravstva za područje KS.\nVranić je istakao da će pregovori početi naredne sedmice, te da očekuje dogovor i brz rasplet dugogodišnjih problema zdravstvenih radnika.\nU Kantonu Sarajevo djeluju dva sindikata medicinara – Sindikat doktora medicine i stomatologije KS, koji ima potpisan kolektivni ugovor sa Vladom KS, i Sindikat radnika u zdravstvu KS.\nZbog nepostizanja dogovora između pregovaračkih timova nije potpisan granski kolektivni ugovor između Sindikata radnika u zdravstvu KS i Vlade KS, pa su članovi tog sindikata započeli generalni štrajk 2. septembra 2019., koji su prekinuli usljed proglašenja pandemije koronavirusa, saopćeno je iz Službe za protokol i press KS.


UNS: Policija mora da hitno pronadje nestalog novinara Stefana Cvetkovica – NovostiDana.rs\nUNS: Policija mora da hitno pronadje nestalog novinara Stefana Cvetkovica\nUdruženje novinara Srbije (UNS) apelovalo je na policiju da što pre pronadje novinara iz Bele Crkve Stefana Cvetkovića, čiji je nestanak noćas prijavljen, i istraži okolnosti koje su dovele do tog slučaja.\nUNS je u saopštenju naveo da se Cvetković, koji je izmedju ostalog, istraživao okolnosti vezane za ubistvo u Kosovskoj Mitrovici lidera Gradjanske inicijative SDP Olivera Ivanovića, „više puta žalio da mu prete političko-tajkunski moćnici“.\n„On je maja ove godine naveo i da je bio zadržan na administrativnom prelazu Jarinje, zbog toga što je, kako je rekao, radio na istraživanju ubistva Olivera Ivanovića a prošle godine je zbog uvrede i neovlašćenog objavljivanja i prikazivanja tudjeg spisa, portreta i snimka, nepravosnažno osudjen na više od dve godine zatvora po prijavama pojedinih funkcionera Srpske napredne stranke“, piše u saopštenju.\nMinistarstvo unutrašnjih poslova saopštilo je ranije danas da je angažovalo više organizacionih jedinica da tragaju za nestalim novinarom iz Bele Crkve Stefanom Cvetkovićem, kao i da se obavlja pretraga šireg terena gde je pronadjeno vozilo koje je on koristio.\nNova nada za parove bez dece: Od 15. juna zamrzavanje embriona o trošku države


Poslanici Evropskog parlamenta u poseti Pokrajinskoj vladi\nNovi Sad , 29. novembar 2019.\nPredsednik Pokrajinske vlade Igor Mirović primio je danas delegaciju poslanika Evropskog parlamenta iz francuske stranke Nacionalno okupljanje.\nFrancuski parlamentarci, sa Tijerijem Marijanijem na čelu, borave u višednevnoj poseti Srbiji, u organizaciji Fondacije „Identitet i demokratija“, koja organizuje prvi parlamentarni seminar u našoj zemlji.\nU razgovoru sa evroparlamentarcima predsednik Mirović je istakao evropski duh i karakter Vojvodine, koji se pre svega ogleda u multinacionalnosti, multikonfesionalnosti i skladnom odnosu između većinskog naroda i nacionalnih manjina.\nNa sastanku je ocenjeno da Srbija ima svoje mesto u Evropskoj uniji. Kako je Mirović naveo, Srbija je uradila veći deo svog posla u procesu pridruživanja EU i želi jasne odluke i signale iz evropskih institucija.\n„U procesu evrointegracija Srbije AP Vojvodina ima svoj doprinos. Pored učešća u radnim grupama za pojedina poglavlja, AP Vojvodina vodi aktivnu politiku kada je reč o regionalnim projektima i saradnji sa brojnim evropskim regionima“, kazao je Mirović.\nMarijani je istakao da je poseta francuskih poslanika prilika da se upoznaju sa situacijom u našem regionu, pre svega radi formiranja stava u vezi sa pristupom Srbije Evropskoj uniji, ali i uspostavljanja političke, privredne i kulturne saradnje. On je dodao da za njegovu partiju nije pitanje da li će Srbija postati član Evropske unije, već kada.\nSastanku je prisustvovao i pokrajinski sekretar za regionalni razvoj, međuregionalnu saradnju i lokalnu samoupravu Ognjen Bjelić.


Šta je PDV i kako funkcioniše? » Fincon.rs\nMnogi preduzetnici ulaze u svet biznisa, a da nemaju jasnu sliku šta je zapravo PDV, odnosno porez na dodatu vrednost, kako se on obračunava i čemu zapravo služi.\nU nastavku teksta pokušaćemo da vam približimo tu temu i razrešimo neke nejasnoće.\nPDV je opšti porez na potrošnju i postoji obaveza njegovog obračunavanja u svim fazama prometa, od strane svih obveznika PDV, osim prometa za koji je propisano oslobođenje od plaćanja PDV i prometa za koji ne postoji obaveza obračunavanja PDV, u skladu sa Zakonom.\nObveznik PDV je svako pravno lice ili preduzetnik, koji se opredelio da samostalno uđe u sistem PDV, ili ga je Zakon na to prisilio onog trenutka kada je ostvario prihod veći od 8 miliona dinara u prethodnih 12 meseci. To znači da firme koje nisu prešle 8 miliona prihoda u prethodnih 12 meseci nemaju obavezu da postanu obveznici poreza na dodatu vrednost.\nŠta nakon ulaska u sistem PDV?\nNakon što firma uđe u sistem PDV, prve dve godine svog poslovanja je u obavezi da bude mesečni obveznik i da predaje PDV prijave pojedinačno za svaki mesec. Nakon što dve godine isteknu, firma je u mogućnosti da postane tromesečni obveznik PDV, pod uslovom da u prethodnih godinu dana nije ostvarila prihod veći od 50 miliona dinara.\nŠta ako firma nije u sistemu PDV?\nPravna lica i preduzetnici koji nisu u sistemu PDV nemaju obavezu da u računima koje izdaju obračunavaju porez na dodatu vrednost, ali ne mogu ni da koriste PDV koji se nalazi u računima njihovih dobavljača kao odbitnu stavku i da za te iznose podnose zahteve za povrat od strane države.\nPoreske stope poreza na dodatu vrednost\nDve su osnovne poreske stope koje možemo sresti u svakodnevnom životu.\nU pitanju su opšta, koja iznosi 20% i posebna poreska stopa, koja iznosi 10%.\nNajčešće ćemo se u poslovanju susresti sa poreskom stopom od 20%, dok je stopa od 10% namenjenja uglavnom za životne namirnice i druge neophodne stvari za svakodnevni život, pa tako u posebnu stopu spadaju prehrambeni proizvodi, školski pribor, komunalne usluge, poljoprivredno đubrivo, ulaznice za bioskope, pozorišta i slično.\nDa bismo vam objasnili na najjednostavniji način, koristićemo se praktičnim primerom koji se svakodnevno može sresti u praksi.\nZamislićemo firmu koja se bavi trgovinom nameštaja, i kroz pojednostavljen primer objasniti funkcionisanje poreza na dodatu vrednost.\nU toku jednog meseca, firma je nabavila nameštaj u vrednosti od 600.000,00din, pri čemu je PDV sadržan u toj cifri i iznosi 100.000din. Do kraja tog meseca, firma je prodala sav nabavljeni nameštaj, po ceni od 840.000din sa uračunatim PDV-om, što praktično znači da je osnovica iznosila 700.000din, a iznos PDV je 140.000din.\nNa kraju meseca, firma je dužna da plati PDV u iznosu od 40.000din, što predstavlja razliku između PDV koji se nalazio u fakturi dobavaljača i PDV-a koji se nalazio u fakturama koje su izdate kupcima. Naravno, u navedenom primeru pretpostavili smo da je subjekt o kojem govorimo stekao pravo na odbitak poreza na dodatu vrednost po osnovu faktura koje mu je dobavljač izdao.\nDakle, zaključak je da iznos PDV koji je potrebno platiti predstavlja samo razliku PDV-a koji se nalazi u izlaznim i ulaznim fakturama firme.\nPravo na povrat PDV?\nU toku svog poslovanja, firma može doći u situaciju da PDV koji se nalazi u fakturama koje su izdali dobavljači bude veći od PDV koji se nalazi u fakturama koje su izdate kupcima u tom obračunskom periodu. Veliki je broj situacija u kojima do toga može doći, ali mi ćemo se zadržati na prethodnom primeru i pretpostaviti da je firma u istom tom obračunskom periodu, kupila kamion potreban za transport robe u vrednosti od 1.200.000din, sa uključenim porezom na dodatu vrednost.\nS obzirom PDV u ovoj fakturi iznosi 200.000din, i pod pretpostavkom da su ispunjeni svi uslovi za odbitak PDV koji se nalazi u fakturi, dolazimo do zaključka da firma ima preplatu poreza na dodatu vrednost u tom obračunskom periodu u iznosu od 160.000din (Ukupan PDV u fakturama dobavljača iznosi 300.000din, dok je ukupan PDV u fakturama koje su izdate kupcima 140.000din). Kada dođe do ove situacije, pred firmom su dve mogućnosti:\nDa traži povrat poreza na dodatu vrednost od strane države u iznosu preplate, za šta je rok 45 dana od dana podnošenja poreske prijave u kojoj je izabrana opcija za povrat poreza na dodatu vrednost. Izbor ove mogućnosti sa sobom donosi povećani rizik od poreske kontrole, ali ukoliko ne postoje nepravilnosti, poreski obveznici nemaju razloga da zaziru od eventualne kontole poreskih organa.\nDruga opcija se odnosi na upotrebu preplate poreza na dodatu vrednost kao poreskog kredita, tako da prilikom predaje neke sledeće poreske prijave za PDV, firma ima manju obavezu plaćanja poreza iz razloga što postoji poreski kredit iz ovog obračunskog perioda.\nKoji su opšti uslovi za odbitak PDV?\nU prethodnom delu teksta smo navodili da firma ima pravo na odbitak PDV samo u slučaju kada su ispunjeni uslovi za odbitak poreza. U nastavku ćemo navesti koji su to uslovi koje je potrebno ispuniti da bi se stekli uslovi za odbitak poreza na dodatu vrednost:\nDa je primalac dobara i usluga u sistemu PDV\nDa se nabavka dobara i usluga vrši za potrebe obavljanja delatnosti\nDa je račun dobavljača ispravan i uskladu sa Zakonom o PDV\nZakon o Porezu na dodatu vrednost propisao je i specifične situacije kada obveznik PDV nema pravo na odbitak PDV i pored toga što su ispunjeni svi prethodno navedeni uslovi, a neki od situacija su:\nTroškovi koji se odnose na putničko vozilo\nTroškovi reprezentacije (npr. poslovni ručak u restoranu)\nKada se ne obračunava PDV?\nBrojne su situacije kada se PDV ne obračunava u fakturama, a to je najčešće slučaj kada:\nIzdavalac računa nije u sistemu PDV\nKada se promet smatra izvršenim u inostranstvu (neoporeziv promet)\nIzvoz dobara (ostvaruje se pravo na poresko oslobođenje uz ispunjenje određenih uslova)\nPromet dobara i usluga za koje postoji poresko oslobođenje po nekom drugom osnovu.\nNa kraju teksta, možemo napraviti jedan mali osvrt i izneti da se u suštini, PDV preliva sa jednog pravnog lica, na drugo, a da je krajnji platilac PDV u stvari fizičko lice, koje nema pravo na odbitak PDV.\nPodručje poreza na dodatu vrednost izuzetno je veliko, sa brojnim specifičnim slučajevima, pa je preduzetnicima od krucijalnog značaja da pronađu i angažuju kvalitetnog računovođu, koji bi knjiženja sprovodio na ispravan način, bez rizika od kršenja zakonskih propisa, kako firma ne bi bila dovedena u rizik od kažnjavanja usled propusta u obračunavanju ovog poreza.


BEOGRAD - Skupština Srbije izabrala je za nove viceguvernere Narodne banke Srbije Draganu Stanić i Anu Ivković.\nBEOGRAD - Mandati viceguvernera Diane Dragutinović i Veselina Pješčića ističu 25. septembra i predloženo je Skupštini Srbije da na njihovo mesto budu imenovani Dragana Stanić i Ana Ivković.\nNBS podigao prognozu rasta srpskog BDP-a na 0,8%\nBEOGRAD - NBS prognozirala veći rast i za narednu godinu od 1,8 odsto, kako je objasnio viceguverner Pješčić, zbog višeg očekivanog rasta investicija.\nSrbija među retkim zemljama koje su izbegle deflaciju\nBEOGRAD - Prema očekivanjima NBS, inflacija će se u granice cilja vratiti u drugoj polovini godine i tome će, pre svega, doprineti iščezavanje efekata niskih cena primarnih poljoprivrednih proizvoda i rast regulisanih cena.\nNBS: Milijardu evra stranih investicija u Srbiju\nBEOGRAD - Prema toj projekciji, najviše stranih direktnih investicija, oko 45 odsto, trebalo da završi u energetskom sektoru.\nNBS ne razmatra uvođenje fiksnog kursa dinara\nBEOGRAD - "Fiksni kurs podrazumeva čvrstu fiskalnu politiku. U prisustvu čvrste fiskalne politike Srbija ne bi ni imala potrebu za fiksnim kursom".\nIzabrani viceguverneri Narodne banke Srbije\nBEOGRAD - Skupština Srbije izabrala je u utorak Anu Gavrilović, Dianu Dragutinović i Veselina Pješčića za viceguvernere Narodne banke Srbije.\nTabaković: Izbor viceguvernera u parlamentu ne umanjuje nezavisnost NBS\nBEOGRAD - "Iako je za mnoge način na koji je izmenjen Zakon o NBS bio u najmanju ruku neobičan i poslužio im da izraze neka druga nezadovoljstva, rešenja iz tog propisa su tendencije u razvoju centralnih banaka."\nBEOGRAD - "Sigurna sam da će svako ko se iole razume u monetarnu politiku i bankarstvo potvrditi nesporne kvalitete predloženih kandidata".


Specijalni predstavnik predsedavajućeg za rešavanje sukoba u Pridnjestrovlju sastao se sa obema stranama 9-10. februara | OSCE\nPočetna strana Novosti Vest i saopštenja Specijalni predstavnik predsedavajućeg za rešavanje sukoba u Pridnjestrovlju sastao se sa obema stranama 9-10. februara\nKIŠINJEV 9 februar 2015\nKIŠINJEV, 9. februar 2015 - Specijalni predstavnik srpskog predsedavanja OEBS-u za rešavanje sukoba u Pridnjestrovlju, ambasador Radojko Bogojević, je u poseti Kišinjevu i Tiraspolju počevši od danas.\nBogojević je u poseti Kišinjevu i Tiraspolju prvi put ove godine kako bi pripremio teren za sledeću rundu pregovora u "5+2" formatu, koji će biti zakazani čim radne grupe i sastanci u "1+1" formatu nastave s radom u 2015. Glavni pregovarači dveju strana nisu se sastajali od 6. oktobra 2014, kada je izborni proces privremeno zaustavio učešće Kišinjeva na ovom nivou, dok se čekalo na formiranje vlade.\nBogojević će se sastati sa sagovornicima obeju strana tokom boravka u Tiraspolju 9. februara, i Kišinjevu 10. februara.\nU ponedeljak, 9. februara, novinari su pozvani na brifing za medije specijalnog predstavnika OEBS ambasadora Blagojevića, u 18,00 u tiraspoljskoj kancelariji Misije OEBS-a u Moldaviji, u Furmanovljevoj ulici br.1.\nU sredu, 11. februara, novinari su pozvani na brifing za medije specijalnog predstavnika OEBS, ambasadora Blagojevića i šefa Posmatračke misije OEBS-a u Moldaviji ambasadora Majkla Skenlana, u prostorijama Misije OEBS-a u Moldaviji u Kišinjevu u 10,00 časova, u ulici Alekseja Matejevićija 75.\nZa više informacija kontaktirati Paulu Redondo, portparolku Misije OEBS-a u Moldaviji na telefone +373 22 887846 (fiksni), +373 69149510 (mobilni) ili e-mail: Paula.Redondo@osce.org


"Swiss" od jula na redovnoj liniji Niš - Cirih\nPočetak/Društvo/„Swiss“ od jula na redovnoj liniji Niš – Cirih\n„Swiss“ od jula na redovnoj liniji Niš – Cirih\nNiške Vesti4. juna 2021.\nPutnici će sa niškog Aerodroma „Konstantin Veliki“ početkom jula ponovo moći da redovnom linijom avio-kompanije „Swiss“ dva puta nedeljno lete do Ciriha, navodi se u saopštenju ove švajcarske kompanije.\nLinija će ponovo biti uspostavljena od 5. jula sa dva leta nedeljno, ponedeljkom i petkom. Na ovoj liniji leteće avioni Airbus A220-100 sa 125 i A220-300 sa 145 putničkih mesta.\nIz kompanije „Swiss“ naglašavaju da će linija ponovo povezati Niš sa celim svetom i otvoriti putnicima iz Niša i južne Srbije veze sa mnogim drugim linijama te kompanije preko ciriškog aerodroma.\nDo vraćanja linije je uticalo je poboljšanje situacije sa pandemijom koronavirusa, sve veći procenat vakcinisanih u obe zemlje, kao i popuštanja restriktivnih mera putovanja između Srbije i Švajcarske.\nAerodrom Avio Niš Swiss


Moskva Vašingtonu: Otarasite se sopstvenog hemijskog arsenala – mojKontakt portal – Radio Televizija Kontakt\nMoskva ne namjerava jednostrano da ispunjava nelegitimne zahtjeve SAD da se izvrše dodatne inspekcije hemijskih objekata u Rusiji, izjavila je portparolka Ministarstva inostranih poslova Rusije Marija Zaharova.\nU četvrtak je Stejt department saopštio da SAD mogu da odustanu od “žestokog paketa sankcija” protiv Rusije povodom slučaja “Skripalj” ukoliko Moskva dozvoli da se izvrši inspekcija njenih hemijskih objekata.\nZaharova je navela da ruske vlasti neće reagovati na ultimativne zahtjeve koji izlaze iz okvira Konvencije o zabrani hemijskog oružja.\nPrema njenim riječima, Rusija je uništila okončavanje svojih zaliha hemijskog oružja uz strogu međunarodnu kontrolu u septembru prošle godine i nastavlja savjesno da ispunjava sve ostale obaveze iz Konvencije o zabrani hemijskog oružja.\nPrema odredbama te konvencije, Organizacija za zabranu hemijskog oružja redovno sprovodi inspekcije objekata. U periodu od januara do avgusta ove godine obavljene su četiri inspekcije ruskih preduzeća iz sfere hemijske industrije, a tokom protekle dvije godine pregledana su četiri objekta i uskoro bi trebalo da bude pregledan i posljednji, peti objekat.\n– Drugim riječima, inspekcijska djelatnost OZHO u Ruskoj Federaciji nikada nije bila prekidana i nastavlja da se ostvaruje u strogom skladu s Konvencijom o zabrani hemijskog oružja – objasnila je Zaharova.\n– Oni prije svega treba sami da ispune svoju osnovnu obavezu iz Konvencije za zabranu hemijskog oružja i da likvidiraju sopstveni arsenal hemijskog oružja. Ne smije se zaboraviti da je upravo Vašington svojevremeno više od svih ratovao za to da u Konvenciji budu propisani konkretni rokovi – april 2007. godine. Sada je već 2018. godina, a SAD i dalje nisu uništile veoma impozantne zalihe otrovnih supstanci – navela je Zaharova. (Sputnjik)


Pismo podrške ministra kulture i informisanja Vladana Vukosavljevića opštini Bajina Bašta povodom održavanja manifestacije „Ćirilična baština”\nMinistarstvo kulture i informisanja svesrdno pozdravlja napore opštine Bajina Bašta na zasnivanju i održanju „Ćirilična baština”, manifestacije proizišle iz bajinobaštanske Deklaracije o ćirilici usvojenoj prošle godine, koju je Ministarstvo kulture i informisanja takođe podržalo. Ako svemu tome dodamo okolnost da programi „Ćirilične baštine” otpočinju uoči Dana slovenske pismenosti, Svetih Ćirila i Metodija, možemo osetiti snažnu simboličku poruku o značaju borbe za očuvanje i negovanje našeg osnovnog pisma. U tome se razaznaje i duboko zračenje manastira Rače i njenih čuvenih pisara i pisaca Račana, od Jeroteja do Gavrila Stefanovića Venclovića, koji su srpsko slovo čuvali i preneli do severnih panonskih krajeva posle Velike seobe.\nNije prvi put da tzv. unutrašnjost ukaže metropoli šta je najpreče za čitavu kulturnu zajednicu. Pregnuće slično opštini Bajina Bašta čini i maleno Bavanište u južnom Banatu sa „Danima ćirilice”. Nadamo se da će vaša „Ćirilična baština” biti dugovečna i delotvorna i da će biti podstrek i drugim lokalnim sredinama širom Srbije da i same obrate veću pažnju na značaj očuvanja i promovisanja ćirilice.\nNažalost, moramo i ovog puta da primetimo i konstatujemo kako namera Ministarstva kulture i informisanja da Republika Srbija zakonski osnaži zaštitu ćirilice i srpskog jezika, putem više puta slate inicijative za izmene i dopune Zakona o službenoj upotrebi jezika i pisma, kod zakonom predviđenog predlagača nije naišla na odgovor niti na razumevanje. Zato nam vaše i delovanje drugih sredina, ustanova i institucija koje se aktivno zalažu za zaštitu našeg pisma pruža dodatni podsticaj da istrajemo. Svi smo mi „ćirilična baština”, po tome nas prepoznaju i prijatelji i oni drugi, a vaša upornost obavezuje i nas i sve druge koji misle dobro Srbiji i sveukupnoj srpskoj kulturi.\n27/05/2020 in Najnovije vesti\t0 comments


JOŠ JEDAN VELIKI IZAZOV ZA RUSIJU: SAD donirale Srbiji još 22 miliona dolara bespovratne pomoći! | Vestinet.rs\nPočetna TEMA DANA\tJOŠ JEDAN VELIKI IZAZOV ZA RUSIJU: SAD donirale Srbiji još 22 miliona dolara bespovratne pomoći!\nJOŠ JEDAN VELIKI IZAZOV ZA RUSIJU: SAD donirale Srbiji još 22 miliona dolara bespovratne pomoći!\nVlada Sjedinjenih Američkih Država preko Američke agencije za međunarodni razvoj (USAID) i Vlada Srbije zaključili su sporazume kojima SAD doniraju još 22 miliona dolara bespovratne pomoći Srbiji.\nSporazume su potpisali ministarka za evropske integracije Jadranka Joksimović, američki ambasador Kajl Skot i direktorka misije USAID-a u Srbiji Aza El-Abd.\nNakon potpisivanja sporazuma Joksimović je ukazala da iako politički odnosi SAD i Srbije nekad imaju svoje uspone i padove, SAD neupitno od 2001. godine na konkretan način pomažu razvoj i reforme u Srbiji pa i evropski put Srbije.\n„SAD su od 2001. godine do danas oko milijardu dolara bespovratne pomoći na neki način stavile na raspolaganje Srbiji za reforme i razvoj i unapređenje različitih oblasti života i na lokalnom nivou u Srbiji.\nNaglašavam, da to nisu ni zajmovi ni krediti, i to je bespovratna pomoć u vidu grantova”, rekla je Joksimović.\nJoksimović je podsetila da pomoć SAD nije bila namenjena samo Beogradu već i lokalnim sredinama i manjim mestima, gde su proteklih godina SAD, USAID i američka ambasada pomogle da se unapredi tržišna privreda, razvoj malih i srednjih preduzeća i da se unapredi lokalni ekonomski razvoj.\n„Danas smo potpisali amandmane na sporazume koji daju dodatnih 22,2 miliona dolara takođe bespovratne pomoći za efikasniju administraciju i državnu upravu i sa druge strane za jačanje konkurentnosti na lokalnom nivou – razvojem srednjih i malih preduzeća i uopšte preduzetničke inicijative kod naših građana”, navela je ministarka.\nOna je ukazala da se Srbija, kao kandidat za članstvo u Evropskoj uniji trudi da pored svih uslova, otvaranja poglavlja i ispunjavanja kriterijuma pre svega koristi evropske integracije za proces održivog regionalnog razvoja.\n„Suština EU, pored političkih kriterijuma i ekonomskog napretka jeste – koheziona regionalna politika i politika solidarnosti kojom bi trebalo da dođe do smanjivanja nejednakosti u različitim regionima i regijama EU”, ukazala je Joksimović.\nTo je, kako je dodala, politika u kojoj se pripremamo da bi mogli da koristimo kohezione fondove, strukturne fondove…\nOna je podsetila da su Mađarska, Slovačka, Poljska… i neki naši susedi koristili milijarde evra iz tih fondova kojima su podigli svoju ekonomiju i poljoprivredu i različite privredne grane.\n„SAD su jedan od značajnijih partnera koji u finansijskom smislu podržava naš put ka EU i sve ove razvojne šanse i potencijale”, naglasila je Joksimović.\nOna je podsetila da je saradnja sa SAD i USAID dobra na različitim projektima, posebno izdvojivši projekat razvoja juga i jugozapada Srbije, opština koje nisu razvijene.\n„Pozivam sve građane Srbije da pogledaju mapu i uvere se kako je američka pomoć doprinela njihovim lokalnim zajednicama u zemlji”, rekao je Skot, napominjući da mapa pokazuje samo infrastrukturne aktivnosti koje je podržala vlada SAD.\nDruga vrsta pomoći, kako je naveo, obuhvata rad sa vladinim i nevladinim organizacijama na reformama koje su važne za demokratski i ekonomski razvoj Srbije, kao i za dobrobit njenih građana iako možda on nije dovoljno vidljiv.\n„Radeći zajedno sa Vladom Srbije, privrednim sektorom i civilnim društvom omogućili smo lakše i transparentnije dobijanje građevinskih dozvola, što je doprinelo većoj građevinskoj aktivnosti i otvaranju radnih mesta u građevinskoj industriji, preduzeća su izašla iz sive zone poslovanja i smanjene su mogućnosti za korupciju”, naveo je američki ambasador.\n„Nasa pomoć je omogućila renoviranje prekršajnih sudova širom Srbije, kao i uvođenje elektronskih sistema upravljanja predmetima u sudovima, a to je donelo više od 100 miliona evra budžetu kroz sudske troškove i naplaćene kazne, kao i do smanjenja broja starih predmeta”, dodao je Skot.\nTakođe je naveo i da je na nivou lokalne samouprave američkom pomoću obnovljene su škole, socijalni centri i putevi, i uvedena je elektronska uprava u 83 opštine što je, kako je rekao, građanima Srbije pojednostavilo posao oko menjanja adrese ili upisa u matične knjige.\nNjegova vlada je, kako je rekao Skot, pomogla je i izradu prvog Zakona o zaštiti uzbunjivača, čime je olakšano prijavljivanje korupcije i prevara.\n„Naša pomoć znači parnerstvo, mi radimo direktno sa Vladom Srbije i današnji događaj je dokaz toga, sa privatnim sektorom kao i sa civilnim društvom kako bi smo identifikovali izazove sa kojim se Srbija suočava”, zaključio je Skot.\n22 miliona dolara bespovratne pomoći SrbijiSAD


EULEX's Silvio Bonfigli and Alan Robinson in ICMP HQ with ICMP Director General Kathryne Bomberger\n„Naše dvije organizacije rade uspješno već dugi niz godina i kao rezultat toga 2.370 osoba je pronađeno i precizno identifikovano. Našim naporima na ovom vitalnom pitanju su doprinijele i lokalne vlasti u Prištini i Beogradu, porodice nestalih, MKCK, UNMIK i MKSJ“, izjavila je Bomberger. „Međutim, oko 1.800 osoba se još vode kao nestale iz kosovskog sukoba, a tokom godina došlo je do trajnog zastoja u njihovom pronalasku. Radujemo se što ćemo raditi blisko sa kolegama iz EULEX-a i DFM-a i fokusirati se na nove načine rješavanja komplikovanih slučajeva“, izjavila je Bomberger.\n„Može postojati niz razloga zašto je proces rješavanja slučajeva postao komplikovaniji“, izjavio je Bonfigli. „Nadamo se da će dodatni napori sa ICMP-em i fokusom na neidentifikovane posmrtne ostatke u mrtvačnici donijeti rezultate. Od decembra 2009. godine naša saradnja je rezultirala novim identifikacijama a nakon ovih razgovora istražit ćemo i nove puteve. Osim toga, EULEX će nastaviti s opsežnim radom na terenu i iskopavanjima širom Kosova. Nastavit ćemo raditi s vlastima u regionu, skupa s ICMP-em, kako bi se ispitale informacije o lokacijama nestalih osoba“, dodao je Bonfigli.\nBonfigli i Bomberger su se složili da rješavanje pitanja nestalih iz sukoba na Kosovu nije samo od ključne važnosti za ublažavanje patnje hiljada porodica u regiji, nego i za punu provedbu vladavine zakona i za osiguranje mira i stabilnosti u regiji.\nMisija Vladavine prava Evropske unije na Kosovu (EULEX) je najveća civilna misija koja je ikada raspoređena u okviru Zajedničke politike bezbjednosti i odbrane (CSDP). Glavni cilj je pomoć i podrška kosovskim institucijama u oblasti vladavine prava, konkretno u oblasti policije, pravosuđa i carine. EULEX-ovi forenzičari u Odjelu za sudsku medicinu intenzivno rade sa lokalnim kolegama na utvrđivanju sudbine nestalih i razvoju lokalnih forenzičkih kapaciteta za rješavanje tog problema.\nICMP nastoji obezbijediti saradnju vlada i drugih organa vlasti pri lociranju i identifikovanju osoba nestalih tokom oružanih sukoba, drugih oblika neprijateljstva ili kršenja ljudskih prava, te im nastoji pružiti pomoć u provođenju ovih aktivnosti. Od novembra 2001. godine ICMP koristi DNK analizu kao prvi korak u identifikaciji velikih brojeva nestalih osoba tokom oružanih sukoba. Vezano za Zapadni Balkan, ICMP ima informacije o 89.275 srodnika koji su ICMP-u prijavili 29.125 nestalih osoba, a pomogao je u identifikaciji 16.408 nestalih osoba.


Sve više blokiranih preduzeća – Bankar.me\nMarch 2, 2015 BANKE, Članci, CRNA GORA, SVE VIJESTI Leave a comment\nCentralna banka CBCG objavila je danas novi spisak preduzeća sa blokiranim računima, na kojem se nalazi 105 kompanija više nego na prethodnom. Spisak možete pogledati OVDJE.\nNa novom spisku, koji CBCG u skladu sa Zakonom o platnom prometu objavljuje mjesečno, nalazi se skoro 14,37 hiljada kompanija sa evidencije Centralnog registra privrednih subjekata (CRPS) Poreske uprave i CBCG. Od ukupnog broja blokiranih preduzeća, 3,28 hiljada ih je na evidenciji CBCG, a ne nalaze se u CRPS-u.\nIz CBCG su objasnili da se matični brojevi za preduzetnike ne objavljuju jer se u Centralnom registru transakcionih računa Centralne banke, oni vode po jedinstvenom matičnom broju JMB građana, čije objavljivanje nije u skladu sa Zakonom o zaštiti podataka o ličnosti.\nPodatke CBCG objavljuje jednom mjesečno na svojoj internet stranici, prvog radnog dana po isteku mjeseca, sa presjekom stanja na posljednji dan u mjesecu, po azbučnom redu naziva preduzeća i preduzetnika.\nU periodu od jula 2012. godine, kada je CBCG počela sa objavljivanjem podataka, do 9. januara ove godine, podaci su objavljivani u skladu sa tada važećim Zakonom o platnom prometu u zemlji i to za kompanije, odnosno preduzetnike kada je blokada računa iznosila više od deset hiljada eura u neprekidnom trajanju više od 30 dana.\nSpisak preduzeća pogledajte na sajtu Centralne banke.\nPOJMOVIblokirana preduzeća Povećan broj blokiranih računa Spisak blokiranih kompanija Centralne banke Crne Gore\nPrevious Crna Gora redovno vraća kredite: Nije bilo penala\nSljedeći Koka-kola i Pepsi bježe iz Rusije


Dr Janković: Moguće pogoršanje epidemije i nove mere\nImunolog iz Dečje klinike u Tiršovoj Srđa Janković kaže za RTS da je ponovno uvođenje policijskog časa ekstremno malo verovatno, ali da selektivne mere i određene vrste obaveza koje bi bile sprovođene i zakonski – nisu isključene.\n“Broj novozaraženih osoba se održava na prilično stabilnom nivou već nekoliko dana, što govori o potencijalu za dalje širanje koronavirusa, koji treba da sprečimo da bismo epidemiju priveli kraju”, ističe Janković.\nUpitan da li je moguće ponovno uvođenje policijskog časa, Janković napominje da je to u ovom trenutku ekstremno malo verovatno, čak i isključeno, ali da selektivne mere i određene vrste obaveza koje bi bile sprovođene i zakonski – nisu isključene.\n“Ništa zvanično ne mogu reći. Još ništa nije razmatrano, ali ako situacija nastavi da se pogoršava, sigurno je da je negde preporuku moguće pojačati kao obavezu. Mislim na preporuke koje su trenutno na snazi”, navodi Janković.\n“Svest i dalje ostaje ključna u ovom trenutku. Ne mogu da kažem da li će biti dodatnih mera, ali to zavisi i od situacije. Ukoliko budemo svi zajedno uspeli da ne dozvolimo da se situacija pogoršava, jasno je da završavamo ovi merama koje su na snazi”, poručuje Janković.


Dezinsekcija je skup različitih mera (mehaničkih, fizičkih, bioloških i hemijskih) koje se preduzimaju sa ciljem smanjenja populacije štetnih insekata na određenom prostoru ili u određenom objektu.\nDezinsekcijom se zaustavlja rast i razmnožavanje ili se potpuno uništavaju određeni štetni insekti. Štetni insekti prenose uzročnike zaraznih bolesti, parazitiraju na telu čoveka, uzrokuju alergijske reakcije, imaju toksično delovanje, predstavljaju skladišne štetočine ili su jednostavno uznemirivači svoje okoline.\nDezinsekcija svoju primenu nalazi u:\nproizvodnim (industrijskim) pogonima\nPostoji par vidova hemijske dezinsekcije:\nInsekticidi su hemijska sredstva za suzbijanje štetnih insekata.\nkontaktne - deluju na mestu dodira tj. u kontaktu sa insektom\ndigestivne - svoje delovanje manifetuju nakon dospevanja u probavne organe\ninhalacione - deluju svojom gasnom fazom nakon udisanja od strane insekata\nrepelente - odbijaju izvesne štetočine\n"Izbor insekticida, način aplikacije, broj potrebnih tretmana kao i mere opreza u sprovođenju insekticidnih tretmana prepušta se ovlašćenoj kući sa obučenim izvođačima DDD mera u skladu sa HACCP sistemom."


Novi direktor Aerodroma CG najavio modernizaciju i transparentnost u radu | Aktuelno\nNovi direktor Aerodroma CG najavio modernizaciju i transparentnost u radu\nNovi izvršni direktror Aerodroma Crne Gore, Goran Jandreoski najavio je modernizaciju preduzeća, optimizaciju troškova, transparentnost prihoda i rashoda kao i jednak pristup prema svim radnicima koji žele da predano obavljaju svoj posao\nNovi izvršni direktror Aerodroma Crne Gore, Goran Jandreoski najavio je modernizaciju preduzeća, optimizaciju troškova, transparentnost prihoda i rashoda kao i jednak pristup prema svim radnicima koji žele da predano obavljaju svoj posao.\nJandreoski je to kazao na koktelu priređenom povodom Dana Aerodroma Crne Gore, na kome se prvi put predstavio javnosti, odnosno poslovnim partnerima, predstavnicima Vlade i privrede.\nZahvaljujući se Odboru direktora ACG i Ministarstvu za kapitalne investicije na izboru, posebno jer je riječ o prvom međunarodnom konkursu za izvršnog direktora državnog preduzeća, Jandreoski je dodao i da je uloga koju aerodromi imaju u crnogorskoj ekonomiji bio jedan od razloga zašto je konkurisao na tu funkciju.\n„Atraktivnost i izazov biti na čelu Aerodroma jeste i u tome što je u međunarodnim vazduhoplovnim i turističkim krugovima Crna Gora ocjenjivana kao najbrže rastuća avio destinacija ovog dijela Evrope“, kazao je novi izvršni direktor ACG, naglašavajući da je pred kompanijom izazovan period oporavka nakon korona krize.\n„Upravo zato, jedan od mojih osnovnih ciljeva biće optimizacija troškova ove kompanije. Zajedno sa svojim timom, želim da uspostavim precizan i transparentan sistem troškova i rashoda, ali ne na uštrb kvaliteta usluge. Uz domaćinski odnos prema kapitalu koju imamo, kao i racionalizacijom prihoda koje ćemo ubirati od aviokompanija i ostalih partnera, želim da učvrstimo temelje ovog preduzeća koji su trenutno poljuljani“, kazao je on.\n„Dozvolite mi da od vas zatražim ono što ću vam i ponuditi: vrijedan i transparentan rad, pošten i jednak odnos prema svima, cijenjen isključivo po marljivosti i sposobnostima koje se pokažu u poslu. U mom sistemu ljudskih i profesionalnih vrijednosti – lojalnost ka firmi, profesiji, pa na kraju i državi mjeri se davanjem iskrenog doprinosa i radeći ono što najbolje znamo“, rekao je Jandreoski.\nMeđu prioritetima, Jandreoski je istakao da je neophodno tehničko unaprjeđenje na aerodromima i u Podgorici i u Tivtu, kao i sertifikacija obje vazdušne luke.\nJandreoski na funkciju izvršnog direktora dolazi nakon doskorašnjeg V.D. Ognjena Jovovića, koji je prisutnima kazao da je na tu poziciju stupio u vrlo nezahvalnom trenutku, sa naslijeđenim problemima i nakon krize u avioindustriji uzrokovanoj Kovidom.\n“Ipak, uspjeli smo da stabilizujemo firmu uz pomoć zaposolenih i menadžmenta te da su uspostavljeni solidni temelji za dalji rad. Polako se vraćaju stari partneri, a ACG su uspjeli da obezbijede i nova partnerstva – sa kazahstanskom “Air Astanom”, švajcarskom “Chair airlines” i “Luxair-om””, kazao je Jovović.\nOn je dodao da su prihodi aerodroma oko 50 odsto u odnosu na prihode u 2019, koja je bila rekordna po svim parametrima, ali da smatra da ova sezona ipak obećava.\nKao posebnu stavku svog višemjesečnog rada na ACG Jovović je istakao sprovođenje prvog međunarodnog konkursa, za koji se, kako je kazao, izuzetno zalagao vjerujući da profesionalnci moraju biti na izvršnim pozicijama.\nZadovoljstvo zbog transparentnog međunarodnog konkursa posebno je istakao i predsjenik Odbora direktora ACG Nebojša Đoković, a izbor profesionalca u svojoj oblasti ocijenio je kao “najbrži put do dobrih rezultata”.\n“Zato smo prvi put u istoriji ove firme, pa i regiona, na mjesto izvršnog direktora postavili čovjeka koji je svoje kompetencije dokazao bogatom karijerom iz oblasti vazduhoplovstva..Smatramo da je ovo veliki iskorak ne samo za ACG već i za cijelu državu i administraciju. Nadam se da ćemo utrijeti put kojim treba da idu sva preduzeća u privatnom vlasništvu, gdje najstručniji rukovode izvršnim pozicijama“, rekao je Đoković.\nOn je najavio brojne investicione projekte nakon Korona krize, kada se situacija stabilizuje, ističući da je prvi kvartal ali i predhodna godina dovela do toga da ACG imaju duplo veće raskode od prihoda.\n“Unutrašnje slabosti su pokazale da se kompanija mora mijenjati i suočavati sa brojnim izazovima – od kadrovskih, tehničkih, organizacionih do finansijskih. Naš cilj je da zadržimo stare i privučemo nove partnere, da naši terminali ponovo budu puni tokom cijele godine, kao i unaprjeđenje infrastrukture na oba aerodroma”, kazao je Đoković.\nAerodromi Crne Gore obilježavaju ovaj datum od 2013. godine kada je donešena odluka o osnivanju jednočlanog akcionarskog društva za uslužne djelatnosti u vazdušnom saobraćaju “Aerodromi Crne Gore”. ACG su postali vlasništvo Vlade Crne Gore 2003. godine, nakon višegodišnjih pregovora o preuzimanju sa srpskom kompanijom JAT. Nakon što je država Crna Gora preuzela aerodrome, počeo je njihov ubrzani planski i dinamičan razvoj, kao i međunarodna promocija.\nDogodine na koLenicu!\nAktuelno - 25.09.2021-09:15\nStartuje sjutra: Rajaner subotom i utorkom leti Podgorica – Zagreb\nEKONOMIJA Aktuelno - 03.09.2021-18:59\nAvio linija između Podgorice i Zagreba startovaće sjutra prevoznikom Rajaner i saobraćaće svake subote i utorka, najavljeno je iz Aerodroma Crne Gore. Dolazak prvog aviona...\nOrlandić: Slušali smo potrebe crnogorske privrede i uglednih ljudi iz naše dijaspore\nEKONOMIJA Aktuelno - 30.08.2021-08:33\nAerodromi Crne Gore, tj. Vlada Crne Gore treba da 45 odsto svojih akcija proda nekom od zainteresovanih, najboljih svjetskih aerodromskih operatera, a da zadrži...\nAir Montenegro duguje Aerodromima 616.000 eura\nEKONOMIJA Aktuelno - 21.08.2021-09:23\nAir Montenegro duguje 616.000 eura Aerodromima Crne Gore za pružene aerodromske usluge, pokazuju dokumenta u koja je Pobjeda imala uvid. Dug je napravljen za nešto...\nUprava Aerodroma CG glavni krivac što se turisti dočekuju u terminalnoj zgradi bez klima uređaja na plus 40, moguća obustava saobraćaja u sred sezone!\nEKONOMIJA Aktuelno - 22.07.2021-07:31\nAerodromi Crne Gore su pred pucanjem i to u sred turističke sezone! Glavni razlog za situaciju u kojoj su se našli je želja Odbora...


Beograd dobija Design Hub – Klaster FACTS planira prostor za povezivanje kreativaca i privrede – FACTS\nBeograd dobija Design Hub – Klaster FACTS planira prostor za povezivanje kreativaca i privrede\nKlaster modne i odevene industrije Srbije – FACTS planira da u Beogradu otvori kreativni coworking prostor Design Hub. On bi bi bio namenjen kako članicama klastera i drugim firmama iz industrije tekstila, odeće i mode, tako i studentima, dizajnerima, grafičkim dizajnerima, modelarima, kao i inovativnim startap kompanijama.\nKako je saopšteno iz ovog klastera, u ovom prostoru bi dizajneri i drugi kreativci mogli da rade na svojim projektima – da koriste prostor, dobru kreativnu atmosferu, kao i različite alate koji su prilagođeni njihovim potrebama (softveri za virtuelno dizajniranje, štampači, uzorci materijala, biblioteku, wgsn pristup i slično). Na raspolaganju će im biti i prostor za sastanake, seminare, obuke, konferencije, fotografisanje kataloga, održavanje modnih revija…\nTakođe, moći će da se povežu sa kompanijama članicama klastera, čime im se otvara i mogućnost da rade za potrebe privrede, sarađuju sa njihovim kreativnim timovima ili da uz primenu znanja koje stiču u okviru Design Hub uđu u preduzetničke vode.\nSa druge strane, kompanije na ovom mestu mogu da nađu saradnike koji im mogu pomoći da primene kreativna rešenja u svom poslovanju.\nKako se navodi, to bi trebalo da bude i polazište za međunarodne tržišne prilike za tekstilnu, modnu i industriju odeće.\nKako bi realizacija ovog projekta bila moguća, klaster FACTS je pripremio Studiju izvodljivosti za otvaranje Design Huba, u kome su detaljno analizirani segmenti kupaca i korisnika, usluge koje će im se pružati, vrednost investicije, planirani prihodi i troškovi u narednih tri godine…\nLokacija zasada nije poznata, pa je tako rađena analiza za više različitih varijanti za prostor površine 150 m2, 300 m2 i 500 m2, a prvi korak u uspostavljanju Design Hub Beograd je upravo pronalazak adekvatnog prostora.\nKako je navedeno, ovo će biti prostor i za studente, ali i diplomce osnovnih, master i doktorskih studija, čime će biti nastavljeno povezivanje studenata i privrednika, što je jedan od zadataka klastera.\nU tom pravcu ide i nedavno uspostavljena saradnja između studenata završnih godina državnih obrazovnih ustanova (članica klastera) i modnih firmi, vlasnica srpskih prepoznatljivih brendova.\nSaradnja je uspostavljena uz finansijsku podršku Razvojne agencije Srbije, a uz tehničku podršku i korišćenje online servera WGSN iz Londona. Tehnička podrška WGSN London odnosila se na prenos znanja putem webinara i radionica iz oblasti visual merchandisinga, koja se ne nalazi u našem obrazovnom sistemu, a od interesa je za modnu i odevnu industriju Srbije.\nStudenti završnih godina Fakulteta primenjene umetnosti i Visoke tekstilne strukovne škole DTM iz Beograda u timskom radu sa dizajnerima firmi Mona, Ivković, Tiffany Production, Luna, Extreme Intimo, Beba Kids, Garinello, AMC i Biliczki radili su na modnim kolekcijama po elementima visual merchantisinga, na ulepšavanju ne samo izloga ovih firmi, već i beogradskih ulica u kojima se oni nalaze – Knez Mihailova, Kralja Milana, Znaj Jovina, Terazije, Kolarčeva, Cara Dušana, Gospodska.\nPrethodni članakPrethodno Razvoj aktivnosti Klastera FACTS na unapređenju saradnje između privrede i obrazovnih institucija iz oblasti modne i odevne industrije Srbije\nSledeći članakSledeće Čestitamo Milanu Lončareviću i Tigrin Kačaru


JASNO JE: Rusija neće odstupiti – Makron kao veza Moskve i NATO – DnevniZurnal\nJASNO JE: Rusija neće odstupiti – Makron kao veza Moskve i NATO\nby admin 08/02/2022, 20:28 1.5k Views\nEfekti razgovora Vladimira Putina i Emanuela Makrona biće vidljiviji u narednim danima, ne samo po potezima koje će vući Moskva i Pariz, već i ukrajinski predsednik Vladimir Zelenski.\nOno što je gotovo sigurno, jeste da rata neće biti. U prilog tome govori i činjenica da je sastanak dvojice lidera trajao netipično dugo.\nOvako posetu francuskog predsednika Emanuela Makrona Moskvi komentariše Đuro Bilbija, dugogodišnji dopisnik srpskih medija iz Rusije.\nFrancuski predsednik Emanuel Makron sastao se u ponedeljak u Kremlju sa ruskim predsednikom Vladimirom Putinom, nakon čega je otputovao za Kijev, gde se sastao sa ukrajinskim predsednikom Vladimirom Zelenskim.\nFrancuski predsednik je, nakon sastanka sa Putinom, optimistično izjavio da je njegova poseta doprinela deeskalaciji situacije, ali, prema Bilbijinom mišljenju, o tome će govoriti potezi koje će u narednom periodu vući Zapad, Rusija i Ukrajina.\nNakon Makronove posete jasno je da rata neće biti\n„Tačka prema kojoj se najverovatnije dalje treba ravnati, jeste to da je Putin ponovio da što se Rusije tiče, a verovatno i Donbasa, Ukrajina nema alternativu osim da realizuje sporazume iz Minska, koji Donjecku i Lugansku garantuju široku autonomiju u sastavu Ukrajine“, ističe Bilbija i dodaje da Rusija neće odstupiti od Minskih sporazuma.\nU Kijevu tvrde da primena Minskih sporazuma vodi ka uništenju ukrajinske državnosti, međutim, i njihovo neprimenjivanje može voditi u istom pravcu. To pokazuje da je ukrajinska politička elita u ozbiljnim problemima, smatra Bilbija.\nOno što je gotovo sigurno nakon Makronove posete Moskvi, jeste da rata na istoku Evrope o kome se toliko govori u poslednje vreme neće biti, iako je Vašington spreman i na inscenaciju sukoba između Rusije i Ukrajine.\nŠolc i Makron rade na normalizaciji odnosa sa Rusijom\nDa je Makronova poseta zaista važna, govori i analiza nemačkog stručnjaka za Rusiju i postsovjetski prostor Aleksandra Rara, navodi Bilbija.\nU svojoj analizi poslednjih diplomatskih napora da kriza na rusko-ukrajinskoj granici deeskalira, Rar ističe da je Makron postigao dogovor sa nemačkim kancelarom Olafom Šolcom da zajedno, iza leđa američkog predsednika Džoa Bajdena, pokušaju da otople odnose sa Rusijom, jer smatraju da je poboljšanje odnosa sa istočnim susedom u interesu EU.\n„Sam Rar kaže da je za nemačku i zapadnu štampu, kao i za zapadne liberalne krugove, ruski gas geostrateško pitanje i strašilo za one koji pokušavaju da završe svoje rusofobske poslove. Međutim, za Nemačku je ruski gas pitanje egzistencije, ne samo biznisa i industrije, nego i stanovništva“, objašnjava Bilbija Rarove teze.\nOno što je, prema rečima našeg sagovornika, atipično, jeste da su pregovori Putina i Makrona trajali duže od pet sati.\n„Takvih pregovora koji traju tako dugo odavno nije bilo“, kaže Bilbija.\nTema razgovora dvojice predsednika bila je napetost u Evropi zbog ukrajinske krize. Vladimir Putin zahvalio je francuskom kolegi na učešću njegove zemlje u razvoju principijelnih odluka u oblasti evropske bezbednosti i ukazao na napore Pariza da reši ukrajinsku krizu.\n„Shvatam da delimo zabrinutost o tome šta se dešava u oblasti bezbednosti u Evropi i želim da vam zahvalim na činjenici da je Francuska uvek bila veoma aktivna u razvoju političkih odluka u ovoj oblasti“, rekao je on.\nMakron je, pak, poručio da dijalog sa Rusijom osigurava bezbednost u Evropi. On je posetio Rusiju u trenutku kada sa Zapada stižu optužbe da Moskva planira invaziju Ukrajine, zbog čega je, kako tvrde zapadni mediji i političari, na granici koncentrisala veliki broj vojnika.\nZvanična Moskva je nebrojeno puta demantovala te optužbe, ističući da su potpuno neosnovane i da predstavljaju izgovor NATO-u da razmešta dodatnu vojnu tehniku i ljudstvo u blizini ruskih granica.\nDo mesec i po ćemo čekati da saznamo izvore prihoda stranaka u kampanji\nVladeta Janković: Šapić je vrlo ljubazan, ali ideološki\nBritanska ambasada u Beogradu negirala navode o izvozu oružja na Kosovo\nRusi će svaki konvoj sa oružjem napasti i uništiti – To je moguć početak rata sa NATO\nKampanje pritisaka i represije nad srpskim narodom na Kosovu


NOVAK RADULOVIĆ NA K-1 SF 3 TURNIRU OSMORICE - K1 Nis\nNOVAK RADULOVIĆ NA K-1 SF 3 TURNIRU OSMORICE\n27. jula 2017. 27. jula 2017. Srđan Radulović\nŠampion Srbije, takmičar KBK “Niš”, Novak Radulović (21), učestvovaće na profesionalnom K-1 turniru osmorice boraca “Sarajevo fight 3” u kategoriji -72 kg. Jedan od najjačih turnira u regionu, održaće se 10.08.2017. godine u hotelu HILLS u Sarajevu, a nagradni fond turnira je 10.000 e.\n“Neće biti ni malo lako jer su borci iz drugih zemalja jako kvalitetni, ali kao i uvek idem da osvojim još jedan turnir. Otežavajuća okolnost je da ako pobeđujete, morate da radite tri borbe u roku od dva sata, ali je tako i za moje protivnike, tako da nas sve očekuje izuzetno težak dan. Turnir je izuzetno jak, i svi borci koji ne budu u mojoj strani žreba imaju podjednake šanse da stignu do finala”.\nKroz osmeh kaže Novak, koji je samo u ovoj godini osvojio Evropski kup, Balkanski kup kao i po 17 put prvenstvo Srbije. Radulović je inače u svojoj karijeri dvostruki seniorski šampion Balkana, dva puta je osvajao Evropski kup, a ima i medalje sa Svetskih i Evropskih prvenstava predhodnih godina. Pored kik boksa, uspešno se bavi i BOKSOM, a u karijeri ima 138 pobeda.\nTrener, Srđan Radulović ističe: “Poziv organizatora je dobro došao, ne samo zbog nagrade koju turnir donosi, već i zbog što boljih priprema za Svetsko prvenstvo koje Novaka očekuje novembra meseca u Budimpešti.\nNovak će posle duže vremena nastupiti u K-1 disciplini, jer je u poslednje vreme više radio klasičan boks i low kick”.\nJoš jedan predstavnik Kik boks kluba “Niš”, Vukašin Obradović -86 kg, boksovaće u večernjem delu programa profesionalni meč protiv Mesuda Selimovića iz BiH.\nPEHAR ZA KBK “NIŠ” NA PRVENSTVU SRBIJE U NIŠU – NOVAKU RADULOVIĆU ZLATO U “A” KLASI-STEFANU PAUNOVIĆU ZLATO KOD JUNIORA\nNOVAKU RADULOVIĆU POJAS NA K-1 SF 3 TURNIRU


Sa internet prezentacije izbačeno da je Tesla Hrvat – Zvornik Danas\nNaslovna/VIJESTI/Ex-Yu/Sa internet prezentacije izbačeno da je Tesla Hrvat\nIgor Golubović Send an email 11. maja 2020\n170 Manje od minute\nBEOGRAD – Sa zvanične internet prezentaciji EU izbačen je sporni dio teksta u odjeljku „ugla za učenje“, u kome je bilo navedeno da je Nikola Tesla „čuveni Hrvat“, saopšteno je iz Ministarstva kulture i informisanja Srbije.\nU saopštenju se navodi da je do izbacivanja ovog netačnog podatka došlo nakon pravovremene i oštre reakcije državnih organa Srbije – Ministarstva spoljnih poslova i Ministarstva kulture i informisanja.\nMinistarstvo kulture i informisanja Srbije izražava zadovoljstvo zbog učinjene ispravke, prevashodno imajući u vidu da je navedeni sadržaj interaktivna igra namijenjena obrazovanju mladih.\n„Nadamo se da se ovakve i slične greške više neće ponoviti, s obzirom da ovo nije prvi put da se u različitim okolnostima, a sa istim motivima, netačno prikazuje nacionalnost čuvenog svetskog naučnika“, navodi se u saopštenju.\nPrije četiri dana je na stranici kutka za učenje zvaničnog veb-sajta EU, na kome djeca mogu da saznaju zanimljivosti o članicama Unije, u odjeljku Hrvatska, pisalo da je Nikola Tesla čuveni hrvatski naučnik.\neu hrvat tesla\nTraže šest miliona KM da izađu iz turske zajednice\nPoplave u Hrvatskoj: U Karlovcu pod vodom više od 400 kuća


Grb američke ambasade u Srbiji\nDržavljanin Srbije Anotnije Stojilković izružen je u SAD, gde je optužen da je prevario investitore u vrednosti većoj od 70 miliona dolara, saopštio je v.d.tužioca Severnog okruga u Teksasu, a prenela američka ambasada u Beogradu.\nStojilković je uhapšen 24. jula 2020. po američkom nalogu za hapšenje. Pristao je da bude izručen Americi, a agenti FBI su ga preuzeli 4. februara i prebacili u Teksas.\nAmbasador SAD u Srbiji Entoni Godfri je ocenio da je ovo "snažna poruka da Srbija nije utočište za one koji se bave međunarodnim kriminalom".\n"SAD su zahvalne na saradnji i pomoći srpskih vlasti da se zaustavi ova masovna prevara. Zajednički rad je jedini način da zaštitimo naše građane od kriminala koji prelazi sve granice", rekao je Godfri.\nStojilković i više od deset drugih optuženih sumnjiče se da su organizovali grupu čiji je cilj bio prevara i pranje novca.\nNjegovi saučesnici su Kristijan Krstić, Atiliano Krstić, Ksenija Fej, Marko Pavlović, Uroš Selaković, Nenad Krstić i svi su uhapšeni u Srbiji u julu 2020. Jedan od članova grupe Haoja Miao uhapšen je u Kaliforniji.\nOni se terete da su napravili više od 20 lažnih platformi za investiranje, i iz svojih domova u Srbiji, Kini i drugim mestima, varali investitore širom zemlje.\nAko bude osuđen, Antonije Stojilković može da dobije i do 20 godina u federalnom zatvoru.


Gradonačelnik Đilas i pomoćnica državnog sekretara SAD-a posetili kolektivni centar u Kaluđerici (VIDEO) - Grocka Info\nNaslovna Vesti Gradske vesti Gradonačelnik Đilas i pomoćnica državnog sekretara SAD-a posetili kolektivni centar u Kaluđerici...\nGradonačelnik Đilas i pomoćnica državnog sekretara SAD-a posetili kolektivni centar u Kaluđerici (VIDEO)\nDragan Đilas, gradonačelnik Beograda, i En Ričard, pomoćnica državnog sekretara SAD-a, posetili su danas interno raseljene porodice smeštene u kolektivnom centru „Barake Građevinar” u Kaluđerici. Obilasku naselja sa 77 stanovnika prisustvovali su i ambasador SAD-a u Srbiji Majkl Kirbi, komesar za izbeglice i migracije Republike Srbije Vladimir Cucić i Dejan Vasović, gradski arhitekta.\nZahvalivši Ambasadi SAD-a, Komesarijatu za izbeglice i programima Ujedinjenih nacija na dosadašnjoj pomoći, gradonačelnik je ukazao da je rešeno mnogo pojedinačnih slučajeva u Beogradu.\n– To smo učinili izgradnjom novih stanova, pre svega u Velikom Mokrom Lugu, uz saradnju i sa Fondom Ane i Vlade Divac, a očekujem da nastavimo zajedno da radimo, kako bismo zvanične kolektivne centre zatvorili tokom ove godine i ljudima obezbedili normalan život. Očekujemo pomoć SAD-a što se tiče imovine naših ljudi na Kosovu i Metohiji i omogućavanje njenim raspolaganjem, jer bi ovi ljudi u tom slučaju mogli ta sredstva da ulože u rešavanje svojih problema. Dobro je i što je počela intenzivnija komunikacija između predstavnika Kosova i Srbije i verujem da će se i tim kontaktima doći do rešenja. Do tada, nama ostaje da rešavamo pojedinačne slučajeve i da ovim ljudima posle toliko godina obezbedimo bolje životne uslove – rekao je gradonačelnik Đilas.\nEn Ričard, pomoćnica državnog sekretara SAD-a za stanovništvo, izbeglice i migracije, rekla je da je ovo njena prva poseta i da želi da sagleda sve programe koji su usmereni ka pomoći izbeglim licima.\n– U ovom naselju srela sam se sa ljudima koji su morali da izbegnu i kojima je ovde bolje, ali i dalje žive sa životnim izazovima. U susretu sa njima razgovarali smo o tome kako su nekada živeli, a kako im je sada, i o načinima na koje možemo da im pomognemo. Na primer, jednoj porodici uspeli smo da obezbedimo sredstva za kupovinu alata kojim bi suprug i otac mogao da izdržava svoju porodicu i sa takvom pomoći ćemo nastaviti i dalje – kazala je En Ričardson.\nMajkl Kirbi, ambasador SAD-a u Srbiji, ukazao je da je stanovanje tek jedan od problema, ali da je veoma važno naći trajno rešenje kojim će ljudima biti omogućeno i da dostojanstveno žive od svog rada. On je istakao da će na tome nastaviti da sarađuje sa Vladom Republike Srbije, gradom Beogradom i međunarodnim organizacijama.\nKomesar za izbeglice i migracije Republike Srbije Vladimir Cucić naglasio je pozitivnu ulogu Biroa za populaciju i migracije Vlade SAD-a, koji već dvadeset godina podržava inicijative Republike Srbije u rešavljanju problema interno raseljenih lica.\nU Srbiji je bilo formirano ukupno oko 700 kolektivnih centara za izbegla i raseljena lica sa preko 60.000 ljudi. Danas ima 18 kolektivnih centara na području uže Srbije i 13 na području Kosova i Metohije, sa ukupno 2.000 ljudi.\nPrethodni tekstPredsednik Skupštine Nebojša Stefanović ugostio mlade rukometašice iz Vrčina\nSledeći tekstKUD Boleč kulturno osvaja nove kontinente